HOTĂRÂRE nr. …….

pentru aprobarea Normelor metodologice de aplicare a Ordonanţei de urgenţă a Guvernului nr.118/2020 privind Programul de susținere a întreprinderilor mici și mijlocii – “IMM LEASING DE ECHIPAMENTE ȘI UTILAJE”, precum și pentru aprobarea Schemei de ajutor de minimis aferentă Programului de susţinere a întreprinderilor mici şi mijlocii "IMM LEASING DE ECHIPAMENTE ŞI UTILAJE"

 În temeiul art.108 din Constituţia României, republicată, şi al art. 12 din Ordonanţa de urgenţă a Guvernului nr. 118/2020 privind Programul de susţinere a întreprinderilor mici şi mijlocii - “IMM LEASING DE ECHIPAMENTE ȘI UTILAJE”.

 **Guvernul României** adoptă prezenta hotărâre.

 Articolul 1

 Se aprobă Normele metodologice de aplicare a Ordonanţei de urgenţă a Guvernului nr. 118/2020 privind Programul de susţinere a întreprinderilor mici şi mijlocii - “IMM LEASING DE ECHIPAMENTE ȘI UTILAJE, cu modificările și completările ulterioare, prevăzute în Anexa nr.1 care face parte integrantă din prezenta hotărâre.

 Articolul 2

 În aplicarea prevederilor Ordonanţei de urgenţă a Guvernului nr. 118/2020 privind Programul de susţinere a întreprinderilor mici şi mijlocii - “IMM LEASING DE ECHIPAMENTE ȘI UTILAJE , publicată în Monitorul Oficial al României, Partea I, nr. 655 din 24 iulie 2020, cu modificările și completările ulterioare, se aprobă Schema de ajutor de minimis pentru susţinerea accesului beneficiarilor la Programul de susţinere a întreprinderilor mici şi mijlocii - “IMM LEASING DE ECHIPAMENTE ȘI UTILAJE”, prevăzută în Anexa nr.2, care face parte integrantă din prezenta hotărâre.

 Articolul 3

 În termen de 10 zile calendaristice de la data intrării în vigoare a prezentei hotărâri, instituţiile financiare nebancare transmit FNGCIMM cererile de înscriere în Program, precum şi solicitările de alocare de plafoane de garantare în funcţie de nivelul estimat al finanţărilor pe care le vor acorda în anul 2020 în cadrul Programului de susținere a întreprinderilor mici și mijlocii – “IMM LEASING DE ECHIPAMENTE ȘI UTILAJE”, precum şi nivelul costurilor totale pe care le vor aplica finanţărilor în cadrul Programului, cu încadrarea în limitele prevăzute la art. 1 alin. (4) din Normele metodologice de aplicare a Ordonanţei de urgenţă a Guvernului prevăzute în anexa la prezenta hotărâre.

Articolul 4

 Anexele nr.1 și 2 fac parte integrantă din prezenta hotărâre.

PRIM-MINISTRU

LUDOVIC ORBAN

Anexa nr.1

**NORME METODOLOGICE**

**de aplicare a Ordonanţei de urgenţă a Guvernului nr. 118/2020 privind aprobarea Programului de susţinere a întreprinderilor mici şi mijlocii - “IMM LEASING DE ECHIPAMENTE ȘI UTILAJE”**

 CAPITOLUL I

 **Dispoziţii generale**

 Articolul 1

1. Prezentele norme metodologice reglementează modalitatea şi condiţiile de acordare, monitorizare și plată a ajutoarelor de minimis prevăzute la art. 6 din Anexa nr.2 - Schema de ajutor de minimis, de către Fondul Naţional de Garantare a Creditelor pentru Întreprinderile Mici şi Mijlocii - S.A. - IFN, denumit în continuare FNGCIMM, în calitate de mandatar al statului, prin Ministerul Finanţelor Publice, denumit în continuare MFP. Garanţiile de stat prevăzute la art. 1, alin. (3) din Ordonanța de urgență nr.118/2020 privind aprobarea Programului de susținere a întreprinderilor mici și mijlocii – “IMM LEASING DE ECHIPAMENTE ȘI UTILAJE”, cu modificările si completările ulterioare se acordă în favoarea fiecărui beneficiar participant în cadrul Programului de susținere a întreprinderilor mici și mijlocii – “IMM LEASING DE ECHIPAMENTE ȘI UTILAJE”, denumit în continuare Programul, pentru finanțările de tip leasing financiar destinate achiziționării de bunuri mobile noi și/sau second hand prin intermediul finanțărilor de tip leasing financiar, prin Ministerul Finanţelor Publice, astfel:
2. în procent de maximum 80% din valoarea finanţării, exclusiv dobânzile, comisioanele şi alte cheltuieli aferente finanțării garantate, pentru achiziția de echipamente IT și tehnologia informației definite conform prevederilor art.3 alin.(1) lit.e);
3. în procent de maximum 60% din valoarea finanţării, exclusiv dobânzile, comisioanele şi alte cheltuieli aferente finanțării garantate, pentru achiziția de utilaje și echipamente tehnologice, vehicule pentru transport mărfuri și persoane utilizate în scop comercial, care se încadrează în prevederile art.3 alin.(1) lit.a)-d).
4. Beneficiarul poate solicita finanțarea de tip leasing financiar pentru unul sau mai multe bunuri mobile în cadrul Programului în valoare maximă cumulată de 5.000.000 lei.
5. Finanțările de tip leasing financiar prevăzute la alin. (1) se acordă în funcţie de criteriile specifice prevăzute în normele interne ale finanțatorului, cu încadrarea în prezentele norme metodologice, în reglementările interne de garantare ale FNGCIMM şi cu respectarea regulilor de gestionare a plafoanelor anuale.
6. Costul total al finanțărilor de tip leasing financiar, acordate în cadrul Programului, este reprezentat de rata dobânzii ROBOR la 3 luni plus o marjă fixă de maximum 3,5% pe an pentru finanțările de tip leasing financiar acordate în condiţiile prevăzute la alin. (1) și (2). Marja include şi nivelul total al comisioanelor percepute de către finanțator în toate etapele finanțării. Marja nu include comisionul de administrare, comisionul de risc, precum şi taxele aferente operaţiunilor conexe activităţii de finantare (de exemplu: taxe notariale, costurile legate de evaluare şi înregistrarea si publicitatea garanţiilor etc.);
7. Costurile de garantare pentru finanțările de tip leasing financiar acordate în cadrul Programului se compun din:
8. comision de administrare - sumă datorată F.N.G.C.I.M.M. de către beneficiarul Programului pentru remunerarea activităţii de analiză, acordare, monitorizare şi administrare a garanţiilor, pentru întreaga perioadă de valabilitate a garanției sau, după caz până la data înregistrării la FNGCIMM a cererii de plată şi este calculat la valoarea maximă a garantiei la acordare, respectiv la soldul garanţiei la sfârşitul anului/anilor de derulare a garanţiei. Nivelul comisionului de administrare se stabileşte prin ordin al ministrului finanţelor publice. Obligaţia de plată a comisionului de administrare este acoperită din ajutorul de minimis primit de către beneficiar pe toată durata de valabilitate a garanţiei în cadrul Schemei de ajutor de minimis.

Comisionul de administrare se regularizează la scadenţa finală a finanțării, în funcţie de soldul efectiv al finanțării, pentru întreaga perioadă de derulare a finanțării, prin plata diferenţei de către beneficiar sau FNGCIMM, după caz.

 Formula de calcul a comisionului de administrare este următoarea:

Comision de administrare = (valoarea/soldul garanţiei la 31 decembrie al anului anterior[[1]](#footnote-1) \* procent comision anual \* nr. luni de garantare din anul respectiv[[2]](#footnote-2)) /12

1. comision de risc - suma datorată M.F.P. de către beneficiarul Programului.

 Comisionul de risc se calculează de către FNGCIMM, pentru întreaga perioadă de valabilitate a garanţiei, ca procent aplicat la valoarea maximă a garantiei la acordare, respectiv la soldul garanţiei la sfârşitul anului/anilor de derulare a garanţiei. Obligaţia de plată a comisionului de risc este acoperită din ajutorul de minimis primit de beneficiar pe toată durata de valabilitate a garanţiei în cadrul Schemei de ajutor de minimis. Nivelul comisionului de risc se stabileşte prin ordin al ministrului finanţelor publice.

 Comisionul de risc se regularizează la scadenţa finală a finanțării, în funcţie de soldul efectiv al garanţiei, pentru întreaga perioadă de derulare a garanţiei, prin plata diferenţei de către beneficiar, dacă este cazul.

 Formula de calcul a comisionului de risc este următoarea:

Comision de risc = (valoarea/ soldul garanţiei la 31 decembrie al anului anterior[[3]](#footnote-3) \* procent comision anual \* nr. luni de garantare din anul respectiv)[[4]](#footnote-4) / 12

 (6) Finanţatorul va asuma şi va transmite FNGCIMM lunar, până pe data de 7 a lunii curente, documentele justificative necesare pentru plata dobânzii subvenționate. Formatul documentelor justificative, modalitatea de asumare a acestora, precum şi modul de transmitere către FNGCIMM sunt agreate şi detaliate în Convenţia de garantare şi plată a ajutorului de minims încheiată cu finanţatorii, respectiv în Convenţia privind implementarea Programului.

 (7) Plata ajutorului de minimis aferent dobânzii subvenționate și a comisionului de administrare se efectuează până la data de 31 octombrie 2021, cu posibilitatea prelungirii, în limita bugetului alocat schemei prin Programul "Transferuri în cadrul schemelor de ajutor de stat", conform angajamentului legal emis în baza unei Decizii de plată a sumelor de virat în contul FNGCIMM conform prevederilor Schemei de ajutor de minimis aferentă Programului de susţinere a întreprinderilor mici şi mijlocii "IMM LEASING DE ECHIPAMENTE ŞI UTILAJE", emisă şi transmisă lunar de administratorul schemei. Modelul deciziei de plată este prezentat în anexa la prezentele Norme metodologice.

 (8) Angajarea, lichidarea şi ordonanţarea cheltuielilor se realizează de către MFP, în calitate de ordonator principal de credite exclusiv în baza Deciziei de plată emise de către administratorul schemei, care constituie document justificativ prin care se atestă realitatea şi modul de determinare a cuantumului obligaţiei de plată.

 (9) Plata se efectuează în lei, în termen de maximum 10 zile lucrătoare de la data înregistrării on-line a Deciziei de plată emise de către administratorul schemei, la Registratura generală a MFP, pe adresa registratura@mfinante.gov.ro.

 (10) Prin ordin al ministrului finanţelor publice se stabileşte procedura de punere în aplicare a prevederilor alin. (8) şi (9).

 (11) În cadrul schemei de ajutor de minimis asociate acestui Program, pentru finanțările prevăzute la alin. (1), MFP plăteşte dobânzile aferente finanțărilor de tip leasing financiar în procent de până la 50%, pe o perioada de 8 luni de la data acordării finanțării, comisionul de administrare şi comisionul de risc în procent de 100%, din bugetul MFP - Acţiuni generale, de la titlul 55 "Alte transferuri", alineatul 55.01.46 "Transferuri către întreprinderi în cadrul schemelor de ajutor de stat". Din ajutorul de minimis se acoperă plata dobânzii datorate de beneficiarii Programului pe o perioadă de 8 luni de la data acordării finanțării, precum şi valoarea integrală a comisionului de administrare şi a comisionului de risc datorate pe întreaga durată de valabilitate a contractului de garantare.

 (12) Facilitățile prevăzute de Ordonanța de urgență nr.118/2020, cu modificările și completările ulterioare, se acordă în baza unei scheme de ajutor de minimis prevăzută în Anexa nr. 2, aprobată prin prezenta Hotărâre, cu respectarea prevederilor Ordonanței de urgență a Guvernului nr. 77/2014 privind procedurile naționale în domeniul ajutorului de stat, precum și pentru modificarea și completarea Legii concurenței nr. 21/1996, cu modificările și completările ulterioare, precum și a prevederilor comunitare relevante în domeniul ajutorului de stat.

(13) Schema de ajutor de minimis este elaborată în conformitate cu prevederile Regulamentului (UE) nr. 1.407/2013 al Comisiei din 18 decembrie 2013 privind aplicarea art. 107 şi 108 din Tratatul privind funcţionarea Uniunii Europene ajutoarelor de minimis, publicat în Jurnalul Oficial al Uniunii Europene (JOUE), seria L, nr. 352 din 24 decembrie 2013, denumit în continuare Regulamentul (UE) nr. 1.407/2013.

(14) Schema de ajutor de minimis prevăzută Anexa nr.2 este implementată de către MFP, prin FNGCIMM, în conformitate cu atribuţiile ce îi revin prin Hotărârea Guvernului nr. 34/2009 privind organizarea şi funcţionarea Ministerului Finanţelor Publice, cu modificările şi completările ulterioare, precum şi în conformitate cu legislaţia în materie de ajutor de minimis. MFP are calitatea de furnizor al ajutorului de minimis, iar calitatea de administrator al acestei scheme de ajutor de minimis este delegată FNGCIMM prin efectul legii.

(15) Pentru toate categoriile de finanțări prevăzute la art. 1 alin. (1) nu se percepe comision de rambursare anticipată, iar contractul de leasing financiar nu poate conţine clauze care să permită modificarea unilaterală a acestuia de către finanțator.

(16) Pentru finanțările de tip leasing financiar, finanțatorii pot acorda, la solicitarea beneficiarilor, o perioadă de graţie cu durata cuprinsă între 3 și 12 luni.

(17) Finanțatorii sunt obligați să menţină condiţiile prevăzute la alin. (4) şi alin. (15) pe întreaga durată de derulare a contractelor de finanţare încheiate în condiţiile Programului.

(18) În cazul garanţiilor de stat acordate în cadrul programului, FNGCIMM mandatează finanţatorii să instituie în baza contractului de garantare o ipotecă legală mobiliară asupra activului finanțat prin contractul de leasing financiar, în favoarea statului român, prin Ministerul Finanțelor Publice, proporțional cu procentul de garantare, precum şi să efectueze formalităţile legale de publicitate ale garanțiilor, în cazul în care legea prevede efectuarea unor astfel de formalităţi, în condițiile prevăzute la art.6 alin.(2) din OUG nr.118/2020, cu modificările și completările ulterioare.

(19) Formalităţile de înscriere, modificare, reînnoire şi radiere a ipotecilor legale mobiliare instituite conform prevederilor art. 6 alin. (2) din Ordonanţa de urgenţă a Guvernului nr. 118/2020, cu modificările și completările ulterioare, se efectuează de către finanțator în/din Registrul Naţional de Publicitate Mobiliară, respectiv în/din registrele de evidenţă şi publicitate asimilate, după caz, în baza contractului de garantare. Pentru formalităţile de modificare/radiere a ipotecilor legale mobiliare finanțatorul trebuie să obţină acordul expres al FNGCIMM. Ipotecile legale mobiliare asupra activelor finanţate prin contractul de leasing financiar, instituite în favoarea statului român, reprezentat de MFP vor avea rangul I pe toată perioada de valabilitate a garanţiei, respectiv până la momentul formulării cererii de plată a garanţiei de către finanțator.

În cazul primirii de către finanțator a comunicării respingerii cererii de plată a garanţiei de la Fondul Naţional de Garantare a Creditelor pentru Întreprinderile Mici şi Mijlocii - S.A. - I.F.N., în temeiul contractului de garantare, finanțatorul are dreptul să înscrie în cartea funciară ipoteca legală prevăzută la art. 2.386 pct. 3 din Legea nr. 287/2009 privind Codul civil, republicată, cu modificările ulterioare, concomitent cu radierea din cartea funciară a ipotecii legale instituite în favoarea statului român*.*

(20) Între MFP şi FNGCIMM se încheie o Convenţie privind implementarea Programului, iar între FNGCIMM şi finanțatorii participanți în program se încheie convenţii de garantare şi plată a ajutorului de minimis, prin care se stabilesc drepturile şi obligaţiile părţilor în derularea finanţării de tip leasing financiar cu garanţie de stat.

 Articolul 2

 În sensul prezentelor norme metodologice, termenii şi expresiile de mai jos au următoarele semnificaţii:

 a) convenţie privind implementarea Programului - document-cadru, prevăzut la art. 6 alin. (1) din Ordonanţa de urgenţă a Guvernului nr. 118/2020, cu modificările și completările ulterioare, încheiat între MFP şi FNGCIMM, care cuprinde, în principal, termenii şi condiţiile mandatului acordat FNGCIMM şi clauze privind drepturile şi obligaţiile acestora privind acordarea, monitorizarea, raportarea şi executarea garanţiilor acordate în cadrul Programului. Modelul Convenţiei privind implementarea Programului se aprobă prin ordin al ministrului finanţelor publice;

 b) convenţie de garantare şi plată a ajutorului de minimis - document semnat între FNGCIMM, în calitate de mandatar al MFP şi finanţator, prin care se stabilesc termenii şi condiţiile aplicabile garanţiilor de stat și ajutorului de minimis. Modelul Convenţiei de garantare şi plată a ajutorului de minimis se aprobă prin ordin al ministrului finanţelor publice;

 c) soldul finanţării garantate - valoarea actualizată a finanțării garantate, rezultată în urma diminuării cu ratele de leasing rambursate de către beneficiar, exclusiv dobânzile, comisioanele şi orice alte sume datorate de către beneficiar în baza contractului de leasing financiar;

 d) declararea exigibilităţii finanţării garantate - trecerea integrală la restanţă a finanţării garantate nerambursate în conformitate cu normele interne ale finanțatorului ca urmare a producerii riscului de credit şi desfiinţarea beneficiului rambursării finanțării conform graficului de rambursare convenit cu finanțatorul;

 e) perioada de valabilitate a garanţiei - perioada cuprinsă între data intrării în vigoare a garanţiei şi data încetării răspunderii FNGCIMM în baza garanţiei acordate de stat prin mandatul încredinţat FNGCIMM;

 f) întreprinderi afiliate - o persoană juridică este afiliată cu o altă/alte persoane juridice dacă deţine în mod direct sau indirect, minimum 25% din valoarea/numărul titlurilor de participare sau al drepturilor de vot la cealaltă persoană juridică ori dacă controlează în mod efectiv acea persoană juridică sau dacă o persoană deţine, în mod direct sau indirect, inclusiv deţinerile persoanelor afiliate, minimum 25% din valoarea/numărul titlurilor de participare sau al drepturilor de vot la cealaltă persoană juridică ori dacă controlează în mod efectiv acea persoană juridică.

g) întreprindere unică - include toate întreprinderile între care există cel puțin una dintre relațiile următoare:

 (i) o întreprindere deține majoritatea drepturilor de vot ale acționarilor sau ale asociaților unei alte întreprinderi;

 (ii) o întreprindere are dreptul de a numi sau revoca majoritatea membrilor organelor de administrare, de conducere sau de supraveghere ale unei alte întreprinderi;

 (iii) o întreprindere are dreptul de a exercita o influență dominantă asupra altei întreprinderi în temeiul unui contract încheiat cu întreprinderea în cauză sau în temeiul unei prevederi din contractul de societate sau din statutul acesteia;

 (iv) o întreprindere care este acționar sau asociat al unei alte întreprinderi și care controlează singură, în baza unui acord cu alți acționari sau asociați ai acelei întreprinderi, majoritatea drepturilor de vot ale acționarilor sau ale asociaților întreprinderii respective.

Întreprinderile care întrețin, cu una sau mai multe întreprinderi, relațiile la care se face referire la punctele (i)-(iv) sunt considerate întreprinderi unice.

h) acordul de finanţare - actul juridic, încheiat între FNGCIMM în calitate de administrator al schemei, finanțator şi beneficiarul ajutorului de minimis, prin care se acordă ajutoare de minimis în baza Schemei de ajutor de minimis.

Articolul 3

1. Bunurile mobile care se pot achiziționa în cadrul Programului se pot încadra în următoarele categorii, în funcție de obiectul de activitate al beneficiarului, fără a se limita la acestea:
2. autoutilitară (autovehicul transport marfă) – autovehicul din categoria N1, N2 sau N3, cu cel puţin 4 roţi şi o viteză maximă constructivă mai mare de 25 km/h, conceput şi construit pentru transportul de mărfuri şi care poate tracta o remorcă.
3. autocar - autobuz definit conform prevederilor art.3 pct.3 din Ordonanța Guvernului nr.27/2011 privind transporturile rutiere, cu modificările și completările ulterioare, cu mai mult de 22 de locuri pe scaune, destinat şi echipat numai pentru transportul de persoane aşezate pe scaune, având spaţii speciale pentru transportul bagajelor pe distanţe mari, amenajat şi dotat pentru a asigura confortul persoanelor transportate, având interdicţia de a transporta persoane în picioare;
4. echipamente– totalitatea echipamentelor individuale sau asamblate (masini, utilaje si instalatii de lucru, etc.) destinate desfășurării de către beneficiarul eligibil a activităților economice conform codului CAEN finanțat;
5. utilaje - totalitatea uneltelor, aparatelor, mașinilor etc. necesare pentru efectuarea de către beneficiar a unei anumite lucrări sau pentru asigurarea procesului de producție conform CAEN finanțat;
6. echipamente IT și tehnologia informației – totalitatea echipamentelor individuale sau asamblate, sistemele hardware si software și/sau tehnologia necesară pentru prelucrarea (procurarea, procesarea, stocarea, convertirea și transmiterea) informației prin folosirea computerelor (calculatoarelor electronice), tehnicii de calcul (tip PC, format din: unitate centrala, server, monitor, imprimanta /copiator /multifunctionala, inclusiv sisteme portabile, licențe necesare desfășurarii activității, sisteme audio-video,etc.).
7. Achiziția bunurilor mobile second hand poate fi finanțată prin leasing garantat în cadrul Programului în cazul bunurilor înmatriculate și rulate mininimum 100 km, iar în cazul bunurilor neînmatriculabile dacă acestea au fost puse în funcțiune și la data cererii de acordare a finanțării înregistrează un număr de ore de funcționare. Finanțatorul are obligația de a aproba finanțarea în condițiile în care durata maximă a finanțării este cel puțin egală cu perioada rămasă din durata normată de funcționare a bunurilor mobile care fac obiectul contractului de leasing financiar.
8. Conform politicilor interne ale finanțatorului, se stabileste ca vechimea bunului mobil la momentul finanțării plus perioada de finanțare nu trebuie să depășească durata economică de viață a acestuia (în funcție de tipul bunului mobil perioada totală nu va depăși 10 ani).

 Articolul 4

 Data la care încetează răspunderea statului în baza garanţiei acordate prin intermediul FNGCIMM în numele şi în contul său este:

 a) data rambursării integrale de către beneficiar a finanțării garantate, la termen sau anticipată;

 b) data la care se stinge integral obligaţia de rambursare a finanțării garantate ca urmare a virării contravalorii despăgubirilor;

 c) data la care MFP plăteşte valoarea de executare a garanţiei;

 d) data comunicării respingerii cererii de plată a garanţiei în cazul nerespectării de către finanțator a obligaţiilor referitoare la plata garanţiei;

 e) data înregistrării la FNGCIMM a comunicării finanțatorului cu privire la renunţarea la garanţie.

 CAPITOLUL II

 **Durata Programului şi alocarea plafoanelor de garantare**

 Articolul 5

 (1) Perioada de derulare a Programului este determinată de alocarea de către MFP a plafonului de garanţii de stat și de prelungirea perioadei de valabilitate a schemei de ajutor de minimis.

 (2) Pentru anul 2020, plafonul total al garanţiilor care pot fi acordate în cadrul Programului este de 1.500.000.000 lei.

 Articolul 6

 (1) După aprobarea plafonului total alocat pentru anul 2020, în vederea acordării de garanţii, FNGCIMM formulează propuneri de alocare pro-rata a plafonului de garantare finanțatorilor participanți în program, în baza solicitărilor formulate de aceștia, pe care le transmite MFP în vederea aprobării. În cazul în care valoarea totală a garanţiilor care urmează să fie acordate de finanțatori depăşeşte valoarea plafonului total anual, FNGCIMM este autorizat, cu acordul prealabil al MFP să efectueze alocări pro-rata în cadrul acestuia.

 (2) Pentru anii următori, după aprobarea plafonului anual, acesta se alocă de către FNGCIMM, la solicitarea finanțatorilor participanți în Program, cu acordul prealabil al MFP, în funcţie de ponderea garanţiilor acordate de fiecare finanțator în totalul garanţiilor acordate în cadrul programului în anul precedent sau de la începutul anului în curs în cazul alocării de plafoane suplimentare şi/sau a rezervei nealocate din plafonul total anual.

 (3) FNGCIMM este autorizat să evalueze, ori de câte ori este necesar, modul de utilizare de către finanțatori a plafonului alocat şi să efectueze realocări între finanțatori în funcţie de gradul de utilizare a plafoanelor alocate şi de ritmul de acordare al garanţiilor, cu acordul prealabil al MFP.

CAPITOLUL III

 **Descrierea finanțărilor şi criteriile de eligibilitate pentru finanțatori**

 Articolul 7

 (1) Condiţiile de acordare a finanțărilor garantate prevăzute la art. 1 alin. (1) și (2) din Anexa nr.1 la prezenta Hotărâre se stabilesc de finanțatori în conformitate cu normele interne de finanțare ale acestora, cu încadrarea în condiţiile Programului.

 (2) Valoarea maximă a finanțărilor care pot fi acordate unui beneficiar în cadrul Programului se stabileşte cu încadrarea în limita prevăzută la art. 1 alin. (2).

 (3) Durata maximă a finanţării este de 72 de luni, cu posibilitatea acordării unei perioade de grație cu durata cuprinsă între 3 și 12 luni.

 Articolul 8

 Criteriile de eligibilitate pentru finanțatorii care acordă finanţări garantate în cadrul Programului sunt următoarele:

 a) se încadrează în categoria instituţiilor financiare nebancare înscrise în Registrul special ținut de Banca Națională a României;

 b) au acoperire teritorială la nivel naţional şi/sau judeţean;

 c) acordă finanţări în lei destinate beneficiarilor care îndeplinesc criteriile de eligibilitate ale Programului;

 d) acordă finanţările pe baza analizei încadrării beneficiarului în condiţiile Programului, precum şi a capacităţii de rambursare a acestora, efectuată în conformitate cu normele interne proprii în vigoare;

 e) prevăd în mod expres în contractele de leasing financiar costurile cu dobânda, exprimată în raport cu ROBOR la 3 luni, incluse în marjă şi, separat, costurile cu comisioanele aferente finanţărilor garantate;

 f) nu percep comision de rambursare anticipată şi nu includ în contractele de leasing financiar clauze care să permită modificarea unilaterală a acestora;

 g) acordă finanţările pentru o durată maximă de 72 de luni, inclusiv perioada de graţie cu durata cuprinsă între 3 și 12 luni.

CAPITOLUL IV

 **Criterii de eligibilitate pentru beneficiarii Programului**

 Articolul 9

 Beneficiarul este eligibil în cadrul Programului dacă la data acordării finanțării îndeplineşte cumulativ criteriile de eligibilitate prevăzute la art. 3 alin (1) din Ordonanţa de urgenţă a Guvernului nr. 118/2020, cu modificările și completările ulterioare, nu desfășoară activitatea în sectoarele și domeniile prevăzute la art.3 alin (5) din Ordonanţa de urgenţă a Guvernului nr. 118/2020 şi indeplinește condițiile de eligibilitate din Schema de ajutor de minimis prevăzută în Anexa nr. 2 din prezentele Norme.

Articolul 10

 (1) În conformitate cu prevederile art. 6 alin. (3) din Ordonanţa de urgenţă a Guvernului nr. 118/2020, cu modificările și completările ulterioare, beneficiarul, la solicitarea finanțatorului, poate să prezinte acestuia garanţii accesorii finanțării garantate sub forma biletelor la ordin emise de beneficiar și avalizate, în conformitate cu normele și procedurile proprii de finanțare ale finanțatorilor.

(2) În solicitările de acordare a garanţiilor de stat transmise de finanțatori către FNGCIMM în cadrul Programului sunt cuprinse şi informaţii privind garanţiile legale mobiliare, garanțiile accesorii, valoarea de piață a bunului mobil și valoarea admisă în garanţie a acestora, dacă este cazul.

 (3) În cazul în care beneficiarul finanțării înregistrează obligaţii fiscale restante şi/sau alte obligaţii bugetare restante administrate de organul fiscal central, definit potrivit art. 1 pct. 31 din Legea nr. 207/2015 privind Codul de procedură fiscală, cu modificările şi completările ulterioare, acesta are obligaţia achitării acestora până la data transmiterii de către finanțator la FNGCIMM a solicitării de garantare în cadrul Programului.

 Articolul 11

 Nu pot fi garantate în cadrul Programului finanțările acordate desfășurării unei activităţi din următoarele sectoare/domenii:

a) intermedieri financiare şi asigurări:

 641 - Intermediere monetară;

 642 - Activităţi ale holdingurilor;

 643 - Fonduri mutuale şi alte entităţi financiare similare;

 649 - Alte activităţi de intermedieri financiare, exclusiv activităţi de asigurări şi fonduri de pensii;

 651 - Activităţi de asigurări;

 652 - Activităţi de reasigurare;

 653 - Activităţi ale fondurilor de pensii (cu excepţia celor din sistemul public de asigurări sociale);

 661 - Activităţi auxiliare intermedierilor financiare, cu excepţia activităţilor de asigurări şi fonduri de pensii;

 662 - Activităţi auxiliare de asigurări şi fonduri de pensii;

 663 - Activităţi de administrare a fondurilor;

 b) tranzacţii imobiliare:

 681 - Cumpărarea şi vânzarea de bunuri imobiliare proprii;

 682 - Închirierea şi subînchirierea bunurilor imobiliare proprii sau închiriate;

 683 - Activităţi imobiliare pe bază de comision sau contract;

 c) 920 - Activităţi de jocuri de noroc şi pariuri;

 d) producţie sau comercializare de armament, muniţii, explozibili, tutun, alcool, cu excepția vinului și berii, substanţe aflate sub control naţional, plante, substanţe şi preparate stupefiante şi psihotrope;

 110 - Fabricarea băuturilor (cu excepţia clasei 1102 – fabricarea vinurilor din struguri, 1103 – fabricarea cidrului și a altor vinuri din fructe, 1105 – fabricarea berii, 1107 - Producţia de băuturi răcoritoare nealcoolice; producţia de ape minerale şi alte ape îmbuteliate);

 1200 - Fabricarea produselor din tutun;

 2540 - Fabricarea armamentului şi muniţiei;

 2051 - Fabricarea explozivilor;

 4635 - Comerţ cu ridicata al produselor din tutun;

 4639 - Comerţ cu ridicata nespecializat de produse alimentare, băuturi şi tutun;

 4725 - Comerţ cu amănuntul al băuturilor, în magazine specializate;

 4726 - Comerţ cu amănuntul al produselor din tutun, în magazine specializate;

 e) activităţi de închiriere şi leasing:

 771 - Activităţi de închiriere şi leasing cu autovehicule;

 772 - Activităţi de închiriere şi leasing cu bunuri personale şi gospodăreşti;

 773 - Activităţi de închiriere şi leasing cu alte maşini, echipamente şi bunuri tangibile;

 774 - Leasing cu bunuri intangibile (exclusiv financiare);

 f) activităţi de investigare şi protecţie:

 801 - Activităţi de protecţie şi gardă;

 802 - Activităţi de servicii privind sistemele de securizare;

 803 - Activităţi de investigaţii.

g) sectoarele de activitate excluse de la aplicarea Regulamentului UE nr. 1407/2013 al Comisiei din 18 decembrie 2013 privind aplicarea articolelor 107 și 108 din Tratatul privind funcționarea Uniunii Europene ajutoarelor de minimis.

 CAPITOLUL V

 **Implementarea Programului și acordarea garanțiilor**

 Articolul 12

 (1) Acordarea şi derularea garanţiilor de stat se realizează pe baza unor convenţii de garantare şi plată a ajutorului de minimis încheiate între FNGCIMM şi finanțatorii participanti în Program. Acordarea garanţiilor de stat se realizează în lei.

 (2) Finanțatorul transmite FNGCIMM, direct sau prin unităţile sale teritoriale, solicitarea privind acordarea garanţiei de stat, după aprobarea finanțării de către structurile sale competente, prin intermediul aplicaţiei web, <https://plafon.garantare.ro>.

 (3) Solicitarea de garantare se transmite de către finanțator împreună cu următoarele documente:

a) declaraţia pe propria răspundere privind încadrarea în categoria IMM, pe formularele aprobate prin anexele nr. 1 şi 2 la Legea nr. 346/2004 privind stimularea înfiinţării şi dezvoltării întreprinderilor mici şi mijlocii, cu modificările şi completările ulterioare, semnată de reprezentantul legal al beneficiarul finanţării. Verificarea încadrării beneficiarului în categoria IMM, respectiv încadrarea beneficiarului în categoria întreprinderilor afiliate se realizează de către finanțator;

b) declaraţia pe propria răspundere, din care să rezulte că nu se află în procedură de executare silită, îndeplineste condiţiile de acordare a ajutorului de minimis și criteriile de eligibilitate prevăzute la art. 3 alin. (1) lit. a), b) şi f) din Ordonanţa de urgenţă a Guvernului nr. 118/2020, cu modificările și completările ulterioare, semnată de reprezentantul legal al beneficiarului finanţării garantate. Verificarea respectării de către beneficiar a acestor condiții se efectuează de FNGCIMM pe baza declaratiei pe propria raspundere a beneficiarului, cu exceptia verificării incadrarii beneficiarului finantării în condiţiile de acordare a ajutorului de minimis care se realizeaza de către FNGCIMM prin consultarea bazei de date RegAS publicată pe site-ul Consiliului Concurenței;

c) rezultatul consultării Centralei Riscului de Credit din care să rezulte îndeplinirea condiţiei de eligibilitate prevăzute la art. 3 alin. (1) lit. c) din Ordonanţa de urgenţă a Guvernului nr. 118/2020, cu modificările și completările ulterioare, cu datele disponibile, în conformitate cu prevederile Regulamentului Băncii Naţionale a României nr. 2/2012 privind organizarea şi funcţionarea la Banca Naţională a României a Centralei Riscurilor de Credit, cu modificările şi completările ulterioare, anterior transmiterii solicitării de garantare. Verificarea se efectuează de către finanțator;

d) rezultatul consultării Centralei Incidentelor de Plăți din care să rezulte îndeplinirea condiţiei de eligibilitate prevăzute la art. 3 alin. (1) lit. d) din Ordonanţa de urgenţă a Guvernului nr. 118/2020, cu modificările și completările ulterioare, cu datele disponibile în conformitate cu prevederile Regulamentului Băncii Naţionale a României nr. 2/2012 privind organizarea şi funcţionarea la Banca Naţională a României a Centralei Riscurilor de Credit, cu modificările şi completările ulterioare, anterior transmiterii solicitarii de garantare. Verificarea se efectueaza de către finanțator;

 e) certificatul de atestare fiscală in copie certificata pentru conformitate cu originalul sau cu semnatura electronică, din care sa rezulte ca nu înregistrează obligaţii fiscale restante şi alte creanţe bugetare restante administrate de organul fiscal central. Verificarea certificatului de atestare fiscală, precum și a condiției privind achitarea obligațiilor restante de către beneficiar se realizează de către finanțator;

(4) Pe perioada schemei de ajutor de minimis, sumele reprezentând comisionul de risc se evidențiază în situația centralizatoare prezentată de către FNGCIMM. Modelul și conținutul acesteia urmează să fie detaliată în ordinul ministrului finanțelor publice prevăzut la art. 25 alin. (2). Verificarea se efectueaza de către FNGCCIMM.

(5) Un operator economic este considerat în dificultate dacă sunt îndeplinite condițiile prevăzute la pct. 20 şi 24 din Comunicarea Comisiei Europene - Orientări privind ajutoarele de stat pentru salvarea şi restructurarea întreprinderilor nefinanciare aflate în dificultate 2014/C 249/01, publicate în JO al Uniunii Europene, seria C, nr. 249 din 31 iulie 2014.

(6) Verificarea îndeplinirii condiției prevăzute la art.3 alin. (1) lit.a) din Ordonanța de urgență a Guvernului nr. 118/2020, cu modificările și completările ulterioare, se realizează de către FNGCIMM pentru beneficiarii care se încadreaza in categoria IMM pe baza informaţiilor furnizate de finanțator conform prevederilor alin. (3) şi informaţiilor şi documentelor obţinute de FNGCIMM prin consultarea indicatorilor din situatiile financiare anuale aferente ultimilor doua exerciții financiare încheiate, depuse la unitățile teritoriale ale Ministerului Finanțelor Publice, atunci când există obligația legală de întocmire a acestora, obţinuți de pe site-ul Ministerului Finantelor Publice, Oficiului Naţional al Registrului Comerţului materializat în extrasul certificatului constatator obţinut de la RECOM Online și rezultatul consultării Buletinului Procedurilor de Insolvenţă. Verificarea îndeplinirii condiției prevăzute la art.3 alin. (1) lit.a) din Ordonanța de urgență a Guvernului nr. 118/2020, cu modificările și completările ulterioare, de către beneficiarii care se încadreaza in categoria întreprinderilor afiliate se realizează de către finanțator.

(7) Verificarea condiției prevăzute la alin. (5) pentru beneficiarii care se încadreaza in categoria IMM poate fi relizată de FNGCIMM și pe baza rapoartelor obţinute de FNGCIMM de la un furnizor de date financiare integrate cu care acesta are încheiat un contract de furnizare de servicii financiare. Îndeplinirea de către beneficiar a condiţiilor prevăzute la art. 3 alin. (1) lit. b), c), d), e), f), și g) din Ordonanţa de urgenţă a Guvernului nr. 118/2020, cu modificările și completările ulterioare, se analizează de către finanțator conform prevederilor alin.(3) și de către F.N.G.C.I.M.M. conform prevederilor alin. (5) prin raportare la datele și situaţia existentă la data analizei solicitării de aprobare a finanțării, respectiv la data analizei solicitării de acordare a garanției.

(8) După verificarea documentelor şi datelor prevăzute la alin. (2) - (7) de către FNGCIMM și finanțatori, după caz, potrivit reglementărilor proprii, a convenţiilor de garantare şi plată a ajutorului de minimis, încheiate cu finanțatorii, pe baza datelor completate de către finanțator în solicitarea de garantare, FNGCIMM comunică finanțatorului decizia sa în termen de 10 zile lucrătoare de la data transmiterii corecte şi complete a documentelor.

Articolul 13

 (1) FNGCIMM transmite finanțatorului contractul de garantare şi acordul de finanţare în vederea semnării, în cel puţin patru exemplare originale, în funcţie de numărul semnatarilor. Transmiterea contractului de garantare și a acordului de finanțare se poate realiza şi prin mijloace electronice.

 (2) În termen de 10 zile lucrătoare de la primirea acestora, finanțatorul şi beneficiarul semnează contractul de garantare şi acordul de finanţare. După semnare, finanțatorul remite FNGCIMM, prin curier, prin poştă cu confirmare de primire sau electronic, după caz, două exemplare originale ale contractului de garantare şi ale acordului de finanţare.

 (3) În cazul bunului mobil care face obiectul finanțării de tip leasing financiar, finanțatorul are obligația înscrierii ipotecilor prevăzute la art. 6 alin. (2) din Ordonanţa de urgenţă a Guvernului nr. 118/2020, în Registrul Naţional de Publicitate Mobiliară, respectiv în registrele de evidenţă şi publicitate asimilate în baza contractului de garantare.

 (4) Contractul de garantare cuprinde, fără a se limita la acestea, identitatea părţilor, obiectul şi durata contractului, individualizarea şi descrierea ipotecilor legale mobiliare și a garaniilor accesorii, termenii şi condiţiile de acordare şi plată a garanţiei, valoarea maximă a garanţiei acordate în monedă naţională, modalitatea de calcul şi termenul de plată al comisionului de administrare şi modalitatea de calcul al comisionului de risc, cazurile şi modalitatea de recuperare a creanţelor rezultate din plata garanţiilor, precum şi celelalte drepturi şi obligaţii ale părţilor.

 (5) Acordul de finanţare cuprinde, fără a se limita la acestea, identitatea părţilor, tipul de credit acordat beneficiarului, obiectul şi durata contractului, termenii şi condiţiile de acordare a acestuia, modalitatea de plată a sumelor cuvenite beneficiarului sub formă de ajutor de minimis, raportarea ajutorului de minimis sub forma subvențiilor costurilor de finanțare-garantare, modalitatea de revocare a acordului de finanţare, cazurile şi modalitatea de recuperare a creanţelor rezultate din nerespectarea condiţiilor de acordare a ajutorului de minimis, precum şi celelalte drepturi şi obligaţii ale părţilor.

Articolul 14

 (1) În cazul bunurilor mobile care fac obiectul contractului de leasing financiar, finanțatorul are obligaţia de a solicita beneficiarului finanţării garantate la acordarea creditului asigurarea acestora pe întreaga perioadă de valabilitate a garanţiei, la valoarea admisă în garanție de o societate de asigurare, pentru bunurile second-hand, respectiv la valoarea de asigurare a bunului mobil pentru bunurile noi.

 (2) Dreptul la despăgubirile rezultate din poliţele de asigurare încheiate sunt cesionate în favoarea statului român, prin MFP, proporţional cu procentul de garantare.

 (3) În cazul daunelor parţiale produse bunurilor mobile admise în garanţie care fac obiectul contractului de leasing financiar, pentru despăgubirile a căror valoare este de până la 20% din suma asigurată, fără a depăşi echivalentul în lei al sumei de 10.000 euro, societatea de asigurare efectuează plata direct către furnizorul de servicii care a efectuat reparaţia bunului mobil sau către beneficiarul programului în cazul în care acesta a efectuat plata reparaţiei, după caz. Beneficiarul Programului, are obligația să aducă bunul în starea de folosință existentă înainte de producerea daunei.

 (4) În cazul daunelor parţiale produse bunurilor mobile admise în garanţie care fac obiectul contractului de leasing financiar, pentru despăgubirile a căror valoare depăşeşte echivalentul în lei al sumei de 10.000 euro, dar care se încadrează între 20% şi până la 50% din suma asigurată, plata despăgubirilor se efectuează de societatea de asigurări direct către furnizorul de servicii care a efectuat reparaţia bunului mobil, cu acordul finanțatorului şi al statului, reprezentat de către MFP, cu respectarea prevederilor legale în vigoare. Beneficiarul programului, are obligația să aducă bunul în starea de folosință existentă înainte de producerea daunei.

 (5) În cazul daunelor totale produse bunurilor mobile admise în garanţie care fac obiectul contractului de leasing financiar, după ce MFP a plătit finanțatorului suma rezultată din executarea garanţiei de stat, plata valorii despăgubirilor se efectuează de către societatea de asigurare către stat, reprezentat prin MFP, și finanțator, proportional cu riscul asumat de finanțator și garant, cu înştiinţarea prealabilă a acestora.

 (6) Suma încasată de MFP, prin unităţile Trezoreriei Statului din cadrul organelor fiscale, în temeiul prevederilor alin. (5), se face venit la bugetul de stat şi se încasează într-un cont de venituri bugetare distinct.

 (7) În cazul în care valoarea despăgubirilor cuvenite pentru producerea daunelor totale asupra bunurilor mobile admise în garanţie care fac obiectul contractului de leasing financiar, înainte de depunerea de către finanțator la FNGCIMM a cererii de plată, acoperă integral soldul finanţării garantate, la solicitarea finanțatorului, MFP îşi exprimă acordul privind încasarea integrală a valorii despăgubirilor de către finanțator, cu condiţia ca finanțatorul să nu solicite executarea garanţiei şi să utilizeze valoarea despăgubirii pentru rambursarea integrală a soldului finanţării garantate în cadrul Programului. Dacă cererea de plată a fost depusă la FNGCIMM şi se află în curs de soluţionare, acordul MFP privind încasarea despăgubirilor de către finanțator este emis sub condiţia retragerii cererii de plată a garanţiei. În cazul nerespectării condiţiilor prevăzute în cadrul acestui alineat, acordul MFP se consideră desfiinţat cu efect retroactiv.

 (8) În cazul în care valoarea despăgubirilor pe care finanțatorul le poate încasa în conformitate cu prevederile alin. (7) nu acoperă integral soldul finanţării garantate în cadrul Programului, la solicitarea finanțatorului, MFP îşi exprimă acordul privind încasarea despăgubirilor de către acesta, cu condiţia utilizării integrale a despăgubirii plătite de asigurător pentru rambursarea parţială a finanţării garantate în cadrul Programului. Dacă cererea de plată a fost depusă la FNGCIMM şi se află în curs de soluţionare, acordul MFP privind încasarea despăgubirilor de către finanțator este emis sub condiţia actualizării cererii de plată cu valoarea rezultată ca urmare a utilizării integrale a despăgubirii plătite de asigurator pentru rambursarea parţială a finanţării garantate restante în cadrul Programului. Finanțatorul poate depune cererea de plată, pentru diferenţa rămasă restantă după încasarea despăgubirii, proporţional cu procentul de garantare, în conformitate cu prevederile art. 22. În cazul nerespectării condiţiilor prevăzute la acest alineat, acordul MFP se consideră desfiinţat cu efect retroactiv.

 (9) În situaţia valorificării bunului mobil admis în garanţie care face obiectul contractului de leasing financiar ca urmare a producerii unei daune totale, în termen de maximum 5 zile de la data încasării oricăror sume din valorificarea bunului mobil, finanțatorul/asigurătorul, după caz, virează sumele încasate către stat, reprezentat prin MFP, până la concurența creanței rezultate din plata garanției, în condiţiile alin. (5), sau după caz, către finanțator în condiţiile alin. (7) sau alin. (8), până la concurenţa soldului finanţării garantate.

 (10) În termen de 5 zile de la efectuarea oricărei plăţi în legătură cu drepturile izvorâte din poliţa de asigurare a bunului mobil admis în garanţie care face obiectul contractului de leasing financiar, precum şi în cazul încasării sumei menţionate la alin. (9), finanțatorul are obligaţia înştiinţării FNGCIMM şi MFP cu privire la natura şi valoarea sumelor virate, precum şi cu privire la data efectuării plăţii în contul MFP deschis la unităţile Trezoreriei Statului din cadrul organelor fiscale.

 (11) Dacă MFP a efectuat plata sumei rezultate din executarea garanţiei şi înscrisul se află în curs de întocmire la FNGCIMM, acesta diminuează creanţa rezultată prin plată şi informează Agenţia Naţională de Administrare Fiscală cu privire la valoarea sumelor virate potrivit alin. (10) şi data încasării acestora. Dacă înscrisul a fost întocmit de FNGCIMM şi transmis Agenţiei Naţionale de Administrare Fiscală, MFP informează Agenţia Naţională de Administrare Fiscală cu privire la sumele virate potrivit alin. (10) şi data încasării acestora.

 Articolul 15

 (1) Garanţia emisă de FNGCIMM în numele şi în contul statului are următoarele caracteristici principale:

 a) este irevocabilă - furnizorul protecţiei nu îşi poate rezerva prin contract dreptul de a revoca unilateral garanţia sau de a creşte costul efectiv al garanţiei, cu excepţia cazului în care cumpărătorul protecţiei nu plăteşte la scadenţă costul protecţiei;

 b) este necondiţionată - contractul prin care este furnizată protecţia nu conţine nicio clauză asupra căreia beneficiarul protecţiei nu deţine controlul, clauză care să poată scuti garantul de obligaţia de a plăti în termen de maximum 90 de zile calendaristice de la data primirii de către FNGCIMM a cererii de plată în cazul în care beneficiarul programului nu achită la termen plata scadentă/plăţile scadente;

 c) este directă şi expresă - protecţia furnizată de garanţie este legată în mod clar de expuneri ce pot fi identificate cu exactitate sau de un portofoliu de expuneri clar delimitat, astfel încât gradul de acoperire este clar definit şi nu poate fi pus la îndoială;

 d) este plătibilă la prima cerere scrisă a finanțatorului, depusă în conformitate cu termenii şi condiţiile prevăzute în contractul de garantare şi convenţia de garantare şi plată a ajutorului de minimis încheiată cu finanțatorul;

 e) acoperă maximum 80% din valoarea finanţării, exclusiv dobânzile, comisioanele şi alte cheltuieli aferente finanţării garantate datorate de beneficiarul programului în baza contractului de leasing financiar, pentru achiziţia de echipamente IT şi tehnologia informaţiei, în limita sumei maxime de 5.000.000 lei/beneficiar;

 f) acoperă maximum 60% din valoarea finanţării, exclusiv dobânzile, comisioanele şi alte cheltuieli aferente finanţării garantate datorate de beneficiarul programului în baza contractului de leasing financiar, pentru achiziţia de utilaje şi echipamente tehnologice, vehicule pentru transport mărfuri şi persoane, utilizate în scop comercial, în limita sumei maxime de 5.000.000 lei/beneficiar;

 g) valoarea garanţiei se reduce cu principalul (ratele de leasing) rambursat de către beneficiar, proporţional cu procentul de garantare.

 h) garanţia are durată determinată şi se acordă pe baza contractului de garantare, care are caracter sinalagmatic şi oneros.

 (2) Garanţiilor prevăzute la alin. (1) le sunt aplicabile dispoziţiile Regulamentului Băncii Naţionale a României nr. 5/2013 privind cerinţe prudenţiale pentru instituţiile de credit, cu modificările şi completările ulterioare, ale Regulamentului Băncii Naţionale a României nr. 5/2012 privind clasificarea creditelor şi constituirea, regularizarea şi utilizarea provizioanelor specifice de risc de credit aplicabil entităţilor supravegheate de Banca Naţională a României, altele decât instituţiile de credit, cu modificările şi completările ulterioare, precum şi ale Regulamentului nr. 575/2013 al Parlamentului European şi al Consiliului privind cerinţele prudenţiale pentru instituţiile de credit şi societăţile de investiţii şi de modificare a Regulamentului (UE) nr. 648/2012, seria L11, din 17 ianuarie 2015.

 Articolul 16

 (1) În aplicarea prevederilor art. 6 alin. (2) din Ordonanţa de urgenţă a Guvernului nr. 118/2020, cu modificările și completările ulterioare, prin contractul de garantare se acordă reprezentanţilor legali ai finanțatorului un mandat special, în vederea efectuării formalităţilor de înscriere, modificare a înscrierii, reînnoire şi radiere a ipotecilor legale mobiliare în registrele de evidenţă şi publicitate asimilate, după caz, constituite în favoarea statului român, reprezentat de Ministerul Finanțelor Publice*.*

 (2) Se acordă FNGCIMM un mandat special, în vederea emiterii acordului privind modificarea/radierea din Registrul Naţional de Publicitate Mobiliară a ipotecilor legale mobiliare prevăzute la art. 6 alin. (2) din Ordonanţa de urgenţă a Guvernului nr. 118/2020, cu modificările și completarile ulterioare. Mandatul special se acordă prin contractul de garantare pentru ipotecile individualizate conform prevederilor art. 18 alin. (2).

 Articolul 17

 Garanţia de stat intră în vigoare la data semnării de către FNGCIMM a contractului de garantare şi este valabilă până la data încetării răspunderii FNGCIMM în numele şi contul statului.

 Articolul 18

 (1) Finanțatorul şi beneficiarul semnează contractul de garantare transmis de către FNGCIMM după aprobarea garanţiei de stat.

 (2) Ipoteca legală mobiliară prevăzută la art. 6 alin. (2) din Ordonanţa de urgenţă a Guvernului nr. 118/2020, cu modificările și completările ulterioare, se individualizează în contractul de garantare.

 (3) După semnarea contractului de garantare şi după constituirea şi efectuarea formalităţilor de publicitate a ipotecilor prevăzute la art. 6 alin. (2) din Ordonanţa de urgenţă a Guvernului nr. 118/2020, cu modificarile și completarile ulterioare, finanțatorul pune la dispoziţia beneficiarului finanțarea garantată în condiţiile programului, cu respectarea condiţiilor prevăzute în normele interne proprii.

 Articolul 19

 FNGCIMM monitorizează garanţiile de stat acordate. Monitorizarea reprezintă ansamblul de acţiuni întreprinse în perioada cuprinsă între acordarea garanţiei şi încetarea valabilităţii acesteia, constând în urmărirea periodică a stadiului derulării finanțării garantate pe baza situaţiilor furnizate de către finanțator, conform prevederilor contractului de garantare si conventiei de garantare si plata a ajutorului de minimis.

 Articolul 20

 (1) Cererea de plată se depune de către finanțator, ulterior trecerii integrale la restanţă a finanţării garantate nerambursate, respectiv după înregistrarea de către beneficiar a cel puţin 60 de zile calendaristice de restanţă la plata principalului, împreună cu următoarele documente:

 a) contractul de leasing financiar, inclusiv anexele, însoţit de toate actele adiţionale încheiate la acesta, în copie certificată pentru conformitate cu originalul;

b) prima/primele poliţă/poliţe de asigurare precum și ultima/ultimele poliță/polițe de asigurare valabilă/valabile, a bunurilor mobile care fac obiectul contractului de leasing financiar, admise pentru garantarea finanțării, cesionate în favoarea statului român reprezentat de MFP, proporţional cu procentul de garantare, în copie certificată de finanțator pentru conformitate cu originalul;

 c) cererile de executare silită a beneficiarului şi a tuturor avaliștilor biletelor la ordin, dacă este cazul, înregistrate la executorul judecătoresc şi/sau, după caz, cererea de deschidere a procedurii de insolvenţă a beneficiarului/declaraţia de creanţă, împreună cu dovada transmiterii documentului la instanţa competentă, în copie certificată de finanțator pentru conformitate cu originalul, dacă este cazul.

 d) extrasele din registrele de evidenţă şi publicitate asimilate şi/sau avizul/avizele de înscriere în Registrul Naţional de Publicitate Mobiliară, după caz, pentru toate garanţiile legale mobiliare, din care să rezulte înscrierea ipotecilor legale mobiliare în favoarea statului român reprezentat de MFP, proporţional cu procentul de garantare, valabile până la stingerea tuturor obligaţiilor ce revin beneficiarului în baza contractului de garantare, în copie certificată de finanțator pentru conformitate cu originalul.

 e) extrasul contului de încasări scadente de la beneficiar, la data cererii de plată sau un document echivalent, aferent ultimelor 6 luni de finanţare, până la data formulării cererii de plată, în copie certificată de finanțator pentru conformitate cu originalul;

 f) extrasul contului de credit curent şi restant al beneficiarului sau un document echivalent, din care să rezulte fără echivoc întreaga valoare a finanţării garantate nerambursate şi data trecerii la restanţă a acesteia, inclusiv serviciul datoriei la plata principalului, în copie certificată de finanțator pentru conformitate cu originalul;

 g) notificarea transmisă de finanțator către beneficiarul finanţării garantate, cu privire la trecerea integrală la restanţă a finanţării garantate nerambursate, însoţită de dovada expedierii acesteia, în copii certificate de finanțator pentru conformitate cu originalul. Din documentele anexate trebuie să rezulte faptul că notificarea a fost transmisă beneficiarului în termen de cel mult 15 zile de la data trecerii integrale la restanţă a soldului finanţării garantate;

 (2) Documentaţia care trebuie să însoţească cererea de plată se depune la sediul social al FNGCIMM într-un singur exemplar, îndosariat, paginat şi opisat.

 (3) FNGCIMM poate solicita finanțatorului, dacă este cazul, completarea documentaţiei, în termen de maximum 30 de zile calendaristice de la primirea cererii de plată şi acesta este obligat să le depună în termen de maximum 20 de zile calendaristice de la data transmiterii solicitării de completare de către FNGCIMM. Documentele solicitate în completare se depun de către finanțator la sediul FNGCIMM cu cel puţin 15 zile înainte de împlinirea termenului prevăzut la art. 21 alin. (1), se vor ataşa de FNGCIMM la documentaţia depusă odată cu cererea de plată şi vor fi luate în considerare la soluţionarea acesteia.

FNGCIMM respinge cererea de plată a garanţiei, în condiţiile transmiterii incomplete a documentelor care însoţesc cererea de plată prevăzute la art. 20 şi/sau neasumării de către instituţia de credit a verificării îndeplinirii la data acordării finanţării a obligaţiilor prevăzute la art. 7 alin.(2) din OUG 118/2020, cu modificarile și completarile ulterioare, precum și în condițiile nerespectarii de către acesta a obligațiilor prevăzute la art.1 alin (4) și alin (15), la art.13 alin.(3) și art.14 alin (1) și alin (2).

 Articolul 21

 (1) În termen de cel mult 85 de zile calendaristice de la primirea cererii de plată, FNGCIMM aprobă sau respinge cererea de plată.

 (2) FNGCIMM aprobă cererea de plată a garanţiei, în condiţiile transmiterii tuturor documentelor prevăzute la art. 20, a asumării de către finanțator a verificării îndeplinirii la data acordării finanţării a obligaţiilor prevăzute la art. 7 alin.(2) din OUG 118/2020, cu modificările și completările ulterioare ,și a respectării de către finanțator a obligațiilor prevăzute la art.1 alin (4) și alin (15), la art.13 alin.(3) și la art. 14 alin. (1) și (2).

 (3) Dacă până la data înregistrării cererii de plată finanțatorul nu şi-a îndeplinit obligaţia prevăzută la art. 13 alin. (2), obligaţia FNGCIMM de a soluţiona cererea de plată în termenul prevăzut la alin. (1) se suspendă până la data transmiterii celor două exemplare originale ale contractului de garantare, fără ca suspendarea să opereze şi în privinţa termenului prevăzut la alin. (7).

 (4) FNGCIMM respinge cererea de plată a garanţiei, în condiţiile transmiterii incomplete a documentelor care însoţesc cererea de plată prevăzute la art. 20 şi/sau neasumării de către instituţia de credit a verificării îndeplinirii la data acordării finanţării a obligaţiilor prevăzute la art. 7 alin.(2) din OUG 118/2020, cu modificarile și completarile ulterioare, precum și în condițiile nerespectarii de către acesta a obligațiilor prevăzute la art.1 alin (4) și alin (15), la art.13 alin.(3) și art.14 alin (1) și alin (2).

 (5) Decizia de aprobare sau, după caz, de respingere a cererii de plată a garanţiei se comunică finanțatorului şi MFP cel mai târziu în ziua lucrătoare imediat următoare datei adoptării, pe fax sau prin poştă electronică, urmând ca ulterior, în cel mult două zile lucrătoare, să se transmită şi documentul în original.

 (6) FNGCIMM restituie cererea de plată şi documentele care o însoţesc, în cazul în care au fost transmise înainte ca beneficiarul să înregistreze cel puţin 60 de zile calendaristice de restanţă la plata principalului.

 (7) Plata garanţiei se face de către MFP într-un cont unic al finanțatorului indicat în cererea de plată a garanţiei, pe baza deciziei FNGCIMM de aprobare a cererii de plată, în termen de 5 zile calendaristice de la primirea acesteia, fără însă a se depăşi 90 de zile calendaristice de la data înregistrării la FNGCIMM a cererii de plată.

 (8) Sumele garantate de către FNGCIMM în numele şi contul statului se plătesc finanțatorului de către MFP de la bugetul de stat, prin bugetul MFP - Acţiuni generale, titlul "Alte transferuri", cod 55, alineatul "Sume rezultate din executarea garanţiilor acordate din bugetul de stat", cod 55.01.50, şi se recuperează de către organele fiscale competente ale Agenţiei Naţionale de Administrare Fiscală de la debitorul beneficiar al finanţării garantate, în condiţiile Legii nr. 207/2015 privind Codul de procedură fiscală, cu modificările şi completările ulterioare, denumită în continuare Codul de procedură fiscală.

 Articolul 22

 (1) În termen de 5 zile lucrătoare de la data plăţii valorii de executare a garanţiei, MFP transmite FNGCIMM dovada efectuării plăţii.

 (2) După primirea dovezii efectuării plăţii potrivit alin. (1), FNGCIMM întocmeşte un înscris care reprezintă titlu de creanţă bugetară în sensul prevederilor art. 1 pct. 38 din Codul de procedură fiscală prin care se individualizează creanţa bugetară rezultată prin plată, precum şi data scadenţei acesteia. Titlul de creanţă se comunică debitorului - beneficiar al finanţării garantate, prin poştă cu scrisoare recomandată cu confirmare de primire, în termen de 15 zile calendaristice de la data primirii dovezii efectuării plăţii prevăzute la alin. (1). FNGCIMM transmite titlul de creanţă spre ştiinţă şi finanțatorului, scanat, la o adresă de e-mail comunicată prin cererea de plată.

 (3) În cazul în care comunicarea titlului de creanţă potrivit alin. (2) nu a fost posibilă, aceasta se poate realiza prin publicitate, respectiv prin afişarea, concomitent, la sediul FNGCIMM şi pe pagina de internet a acestuia, a unui anunţ în care se menţionează că a fost emis titlul de creanţă bugetară pe numele debitorului.

 (4) Anunţul prevăzut la alin. (3) se menţine afişat cel puţin 60 de zile de la data publicării acestuia şi conţine următoarele elemente:

 a) denumirea debitorului;

 b) adresa sediului social, codul unic de înregistrare/codul de identificare fiscală a debitorului;

 c) numărul şi data emiterii titlului de creanţă bugetară.

 (5) În cazul în care titlul de creanţă bugetară se comunică prin publicitate, acesta se consideră comunicat în termen de 15 zile de la data afişării anunţului.

 (6) Termenul de plată voluntară a obligaţiei rezultate din executarea contractului de garantare este de 15 zile de la data comunicării titlului de creanţă bugetară.

 (7) La data expirării termenului de plată prevăzut la alin. (6), titlul de creanţă bugetară devine titlu executoriu.

 (8) Titlul executoriu prevăzut la alin. (7) se înaintează de către FNGCIMM organelor fiscale competente ale Agenţiei Naţionale de Administrare Fiscală în vederea recuperării creanţei bugetare rezultate din executarea garanţiei de stat, în termen de 5 zile lucrătoare de la data primirii dovezii privind efectuarea procedurii de comunicare, în vederea recuperării creanţei bugetare, în condiţiile Codului de procedură fiscală, împreună cu următoarele documente:

 a) dovada efectuării procedurii de comunicare către debitorul-beneficiar al finanţării garantate (confirmarea de primire sau extras din consultarea paginii de internet a FNGCIMM din care rezultă efectuarea procedurii de afişare);

 b) contractul de garantare însoţit de toate actele adiţionale încheiate la acesta, în original semnat olograf sau semnat cu semnaturi electronice. În cazul în care contractul de garantare este semnat electronic acesta se va transmite la FNGCIMM sub forma unui fişier .pdf cu .xml ataşat, semnat electronic, prin intermediul mijloacelor electronice de transmitere la distanţă, conform legii;

 c) avizele din Registrul Naţional de Publicitate Mobiliară ;

 (9) Dobânzile şi penalităţile de întârziere aferente sumelor rezultate din plata către finanțator a garanţiilor de stat acordate de FNGCIMM se calculează, în conformitate cu prevederile Codului de procedură fiscală, de către organele fiscale competente ale Agenţiei Naţionale de Administrare Fiscală, începând cu ziua următoare datei plăţii sumei rezultate din executarea garanţiei de stat şi până la data stingerii inclusiv şi sunt recuperate de către acestea.

 (10) Finanțatorul poate retrage cererea de plată în condiţiile prevăzute în reglementările sale interne şi cu respectarea condiţiilor Programului.

 (11) FNGCIMM revocă decizia de aprobare sau, după caz, de respingere a cererii de plată a garanţiei, dacă solicitarea privind retragerea cererii de plată a fost transmisă până în a 85-a zi calendaristică de la data înregistrării cererii de plată transmise de către finanțator şi restituie acestuia documentaţia aferentă cererii de plată împreună cu comunicarea privind menţinerea valabilităţii garanţiei cu respectarea condiţiilor Programului.

 (12) După încasarea oricărei sume în contul beneficiarului Programului, ulterior transmiterii cererii de plată, finanțatorul transmite FNGCIMM, letric, o solicitare de modificare a cererii de plată, în baza căreia FNGCIMM va modifica valoarea de executare a garanţiei printr-un addendum la decizia de aprobare sau, după caz, de respingere a cererii de plată a garanţiei. Addendumul urmează regimul juridic al deciziei de aprobare/respingere a cererii de plată.

 (13) Addendumul se comunică finanțatorului şi MFP în ziua lucrătoare următoare adoptării acestuia de către FNGCIMM, pe fax sau prin poştă electronică, urmând ca ulterior, în cel mult două zile lucrătoare, să se transmită şi documentul în original, cu respectarea unui termen de două zile lucrătoare necesare efectuării plăţii de către MFP şi fără a depăşi termenul de 90 de zile calendaristice de la înregistrarea cererii de plată a garanţiei la FNGCIMM.

 Articolul 23

(1) Finanțatorii procedează la valorificarea bunurilor mobile finanţate prin contractul de leasing financiar și, după caz, a celorlalte garanții constituite prin intermediul contractului de leasing financiar în vederea recuperării creanţelor rezultate din plata garanţiilor emise pentru finanțările acordate în cadrul Programului.

(2) Organele fiscale competente ale Agenţiei Naţionale de Administrare Fiscală procedează la aplicarea prevederilor Codului de procedură fiscală, în baza înscrisului primit potrivit la art. 22 alin.(8).

(3) Anterior demarării procedurii de valorificare a bunurilor ce fac obiectul contractului de leasing financiar, inclusiv în cazul în care bunul mobil nu a fost valorificat, finanțatorii înștiințează organele fiscale competente ale Agenţiei Naţionale de Administrare Fiscală.

 (4) Finanțatorii vor înștiința organele fiscale competente ale Agenţiei Naţionale de Administrare Fiscală, în termen de 5 zile de la finalizarea procedurii de valorificare a bunului, cu privire la prețul de valorificare al acestuia, pentru a participa la distribuirea preţului, în funcție de suma rămasă de recuperat din creanța bugetară cuprinsă în înscrisul prevăzut la art. 22 alin. (8).Organele fiscale competente ale Agenţiei Naţionale de Administrare Fiscală, în termen de 5 zile de la primirea înștiințării, confirmă suma rămasă de recuperat din creanța bugetară cuprinsă în înscrisul prevăzut la art. 22 alin. (8).

 (5) Eliberarea sau distribuirea sumei rezultate din valorificarea bunurilor se va consemna de îndată de către finanțator, într-un proces-verbal, care se va semna de finanțator si de către organul fiscal competent al Agenției Naționale de Administrare Fiscală.

 (6) Sumele provenite din valorificarea realizată de către finanțator a bunurilor ce fac obiectul contractului de leasing financiar, după deducerea cheltuielilor de orice fel făcute în cadrul procedurii de recuperare, conservare, evaluare şi vânzare a activelor finanţate prin contractul de leasing financiar garantat în cadrul programului, cu excepţia TVA, precum şi a celor cu primele de asigurare, se distribuie statului român, prin Ministerul Finanţelor Publice, şi finanţatorului, proporţional cu participarea la riscuri a fiecărei părţi.

 (7) Sumele rezultate din executarea garanțiilor accesorii, cât și din încasările amiabile, din care se deduc dobânzile, comisioanele și primele de asigurare aferente finanțării acordate, vor diminua, proporțional cu procentele de garantare, creanța rezultată din valoarea de executare a garanției plătită finanțatorului de statul român, rămasă neachitată.

 (8) În termen de 5 zile lucrătoare de la încasarea oricărei sume potrivit alin. (6) și alin. (7), finanțatorul va vira organelor fiscale competente ale ANAF suma cuvenită, însoţită de o comunicare în care vor fi menţionate următoarele elemente: numele şi datele de identificare ale debitorului, numărul contractului de leasing financiar și a înscrisului prevăzut la art. 22 alin. (8), suma recuperată şi data încasării acesteia, valoarea deducerilor efectuate, suma virată fiecărui creditor şi indicarea garanţiei executate.

(9) După finalizarea tuturor procedurilor de valorificare, în cazul constatării unor diferenţe între sumele virate potrivit alin. (6) şi (7) , și datele din documentele justificative prevăzute la alin. (5) și (8), părţile vor proceda la regularizarea acestora.

(10) Pentru punerea în aplicare a prevederilor art. 11 alin. (9) din Ordonanţa de urgenţă a Guvernului nr. 118/2020, cu modificările şi completările ulterioare, finanțatorii transmit MFP trimestrial situaţia sumelor încasate conform prevederilor art. 11 alin. (8) din OUG nr. 118/2020, cu modificările și completările ulterioare.

Articolul 24

 (1) În cazul beneficiarilor Programului care intră în procedura insolvenţei, anterior efectuării de MFP a plăţii valorii de executare a garanţiei de stat către finanțator, MFP poate mandata direcţiile generale regionale ale finanţelor publice sau, după caz, Direcţia Generală de Administrare a Marilor Contribuabili să solicite înscrierea la masa credală a valorii finanţării garantate ca o creanţă sub condiţie, pe baza documentaţiei aferente acordării garanţiei transmisă de FNGCIMM. În cazul beneficiarilor Programului care intră în procedura insolvenţei, ulterior efectuării de MFP a plăţii valorii de executare a garanţiei de stat către finanțator, înscrierea la masa credală pentru creanţa rezultată din plata valorii de executare a garanţiei de stat se solicită de organele fiscale competente ale Agenţiei Naţionale de Administrare Fiscală.

 (2) În situaţia finalizării executării silite a beneficiarului finanțării de către finanțator și Agenţia Naţională de Administrare Fiscală pentru recuperarea valorii de executare a garanţiei plătite finanţatorului de către Ministerul Finanţelor Publice şi a tuturor accesoriilor aferente, precum şi în situaţia recuperării integrale a creanţei bugetare rezultate din plata valorii de executare a garanţiei Ministerul Finanţelor Publice emite acordul privind radierea dreptului de ipotecă legală în favoarea statului român, la solicitarea organelor fiscale competente ale Agenţiei Naţionale de Administrare Fiscală.

 (3) În baza comunicărilor organelor fiscale competente ale Agenţiei Naţionale de Administrare Fiscală însoţite de acordul Ministerului Finanţelor Publice finanțatorii vor efectua procedurile de radiere a dreptului de ipotecă legală mobiliară în favoarea statului român.

CAPITOLUL VI

 **Dispoziţii finale**

 Articolul 25

 (1) Până la data de 31 ianuarie a fiecărui an, finanțatorii participanți în cadrul Programului transmit FNGCIMM o declaraţie pe propria răspundere semnată şi asumată de reprezentanţii legali ai acestora, care să conţină angajamentul de respectare a încadrării costului finanțărilor garantate de stat în marja maximă de 3,5 % pe an peste indicele ROBOR la 3 luni (ROBOR 3M).

 (2) În aplicarea prezentelor norme metodologice, modelul convenţiei prevăzute la art. 6 alin. (1) din Ordonanţa de urgenţă a Guvernului nr. 118/2020 cu modificările și completările ulterioare, modelul convenţiei de garantare şi plată a ajutorului de minimis prevăzute la art. 2 lit. b) din prezenta Hotărâre, al contractului de garantare, precum şi al înscrisului prevăzut la art. 10 alin. (1) din Ordonanţa de urgenţă a Guvernului nr. 118/2020, cu modificările și completările ulterioare, se aprobă prin ordin al ministrului finanţelor publice.

Anexa nr. 2

Schema de ajutor de minimis aferentă Programului de susţinere

a întreprinderilor mici şi mijlocii "IMM LEASING DE ECHIPAMENTE ŞI UTILAJE"

 CAPITOLUL I

 **Dispoziții generale**

Articolul 1

1. Schema de ajutor de minimis aferentă programului de susţinere a întreprinderilor mici şi mijlocii "IMM LEASING DE ECHIPAMENTE ŞI UTILAJE ", denumit în continuare Program, are ca obiectiv acordarea de facilităţi de garantare de către stat sub forma punerii la dispoziţia instituţiilor financiare nebancare înscrise în Registrul special la Banca Naţională a României a unor plafoane anuale de garantare pentru finanţările de tip leasing financiar pentru achiziţionarea de bunuri mobile noi sau second-hand necesare realizării activităţilor IMM-urilor, precum şi întreprinderilor afiliate care au un număr egal sau mai mare de 250 de angajaţi, în calitate de utilizatori, denumiţi în continuare beneficiari, astfel:
2. în procent de maximum 80% din valoarea finanţării, exclusiv dobânzile, comisioanele şi alte cheltuieli aferente finanțării garantate, pentru achiziția de echipamente IT și tehnologia informației definite conform prevederilor art.3 alin.(1) lit.e);
3. în procent de maximum 60% din valoarea finanţării, exclusiv dobânzile, comisioanele şi alte cheltuieli aferente finanțării garantate, pentru achiziția de utilaje și echipamente tehnologice, vehicule pentru transport mărfuri și persoane utilizate în scop comercial, care se încadrează în prevederile art.3 alin.(1) lit.a)-d).
4. Beneficiarul poate solicita finanțarea de tip leasing financiar pentru unul sau mai multe bunuri mobile în cadrul Programului în valoare maximă cumulată de 5.000.000 lei.
5. Valoarea garanţiei se reduce cu principalul (ratele de leasing) rambursat de către beneficiar, proporţional cu procentul de garantare.
6. Garanţia de stat intră în vigoare la data semnării de către FNGCIMM a contractului de garantare şi este valabilă până la data încetării răspunderii FNGCIMM în numele şi contul statului.
7. Durata maximă a finanţării este de 72 de luni, cu posibilitatea acordării unei perioade de grație cu durata cuprinsă între 3 și 12 luni.
8. Prin prezenta hotărâre se instituie o schemă de ajutor de minimis elaborată în conformitate cu prevederile Ordonanţei de urgenţă a Guvernului nr. 77/2014 privind procedurile naţionale în domeniul ajutorului de stat, precum şi pentru modificarea şi completarea Legii concurenţei nr. 21/1996, cu modificările şi completările ulterioare, aprobată cu modificări şi completări prin Legea nr. 20/2015, a prevederilor Regulamentului (UE) nr. 1.407/2013 al Comisiei din 18 decembrie 2013 privind aplicarea art. 107 şi 108 din Tratatul privind funcţionarea Uniunii Europene ajutoarelor de minimis, publicat în Jurnalul Oficial al Uniunii Europene (JOUE), seria L, nr. 352 din 24 decembrie 2013, denumit în continuare Regulamentul (UE) nr. 1.407/2013, precum și cu respectarea Recomandării Comisiei C (2020) 4885 F din 14 iulie 2020 privind condiţionarea acordării de sprijin financiar public pentru întreprinderi din Uniunea Europeană de lipsa unei legături cu jurisdicţiile necooperante.

 Prezenta schemă nu intră sub incidenţa obligaţiei de notificare către Comisia Europeană, în conformitate cu prevederile art. 3 din Regulamentul (UE) nr. 1.407/2013 privind aplicarea art. 107 şi 108 din Tratatul privind funcţionarea Uniunii Europene ajutoarelor de minimis.

1. Forma finală a prezentei scheme de ajutor de minimis se transmite spre informare Consiliului Concurenţei de către FNGCIMM, în termen de 15 zile de la data adoptării, şi se publică pe pagina de internet a FNGCIMM şi a Consiliului Concurenţei.
2. Prezenta schemă se aplică exclusiv beneficiarilor prevăzuți la art.2 lit.a) din Ordonanţa de urgenţă a Guvernului nr. 118/2020 privind aprobarea programului de susţinere a întreprinderilor mici şi mijlocii "IMM LEASING DE ECHIPAMENTE ŞI UTILAJE ", cu modificările și completările ulterioare.
3. Schema se aplică pe întreg teritoriul României, în toate cele 8 regiuni de dezvoltare.

 Articolul 2

1. Programul de susţinere a întreprinderilor mici şi mijlocii "IMM LEASING DE ECHIPAMENTE ŞI UTILAJE" este implementat de către Fondul Național de Garantare a creditelor pentru Întreprinderile Mici si Mijlocii, denumit în continuare FNGCIMM, în conformitate cu prevederile art.4 din Ordonanţa de urgenţă a Guvernului nr. 118/2020 privind aprobarea programului de susţinere a întreprinderilor mici şi mijlocii "IMM LEASING DE ECHIPAMENTE ŞI UTILAJE ", cu modificările și completările ulterioare.
2. Furnizorul schemei de ajutor de minimis este Ministerul Finanţelor Publice, iar Fondului Naţional de Garantare a Creditelor pentru Întreprinderi Mici şi Mijlocii îi sunt delegate atribuţiile de administrare a schemei.

 Articolul 3

Obiectivele principale ale schemei de ajutor de minimis urmăresc menținerea și dezvoltarea sectorului IMM precum și întreprinderilor afiliate care au un număr egal sau mai mare de 250 de angajaţi, prin acordarea în principal de sprijin sub forma acordării de garanții în numele și contul statului pentru finanțările de tip leasing financiar destinate achiziţionării de bunuri mobile noi sau second-hand necesare desfăşurarii activităţii beneficiarilor eligibili în cadrul programului, în special a celor care au nevoie de transfer tehnologic în procesele de producţie și care vor contribui la stimularea fluxurilor financiare şi la conservarea necesarului de lichiditate pentru derularea activităţii în condiţii optime.

 CAPITOLUL II

 **Durata, bugetul schemei şi numărul estimat de beneficiari**

 Articolul 4

1. Prezenta schemă este valabilă pentru angajamentele legale încheiate până la data de 31 decembrie 2020, cu posibilitatea prelungirii cu încadrarea în prevederile Legii bugetare anuale și a prevederilor Regulamentului UE 1407/2013.
2. Plăţile în cadrul prezentei scheme se efectuează până la data de 31 octombrie 2021.

 Articolul 5

1. Pentru anul 2020, plafonul total al garanţiilor care pot fi acordate în cadrul Programului este de 1.500.000.000 lei, iar echivalentul subvenţiei brute (ESB) al ajutorului sub formă de garanţii aferent acestui plafon nu va depăși 1.200.000.000 lei.
2. Bugetul alocat subvenționării comisionului de risc, comisionului de administrare și a dobânzii este de 111,6 milioane lei, respectiv:
3. credite de angajament aferente anului 2020 în sumă de 111,6 milioane lei;
4. credite bugetare aferente perioadei 2020-2021 în sumă de 111,6 milioane lei pentru realizarea de plăţi în baza angajamentelor legale emise.
5. Ajutorul de minimis aferent dobânzii parțial subvenționate, a comisionului de administrare și a comisionului de risc se suportă din bugetul de stat, prin bugetul Ministerului Finanţelor Publice - Acţiuni Generale şi se virează lunar în contul FNGCIMM, pe baza situaţiilor centralizatoare privind dobânzile lunare datorate, transmise de instituţiile de credit pe propria răspundere.
6. Prin implementarea Programului se estimează acordarea de ajutor de minimis unui număr de 1.600 de beneficiari.

 CAPITOLUL III

 **Tipurile de ajutor de minimis**

Art.6

1. În baza prezentei scheme de ajutor de minimis se acordă următoarele forme de ajutor de minimis, cu respectarea prevederilor Regulamentului (UE) nr. 1.407/2013:
	1. garanţii de stat în favoarea fiecărui beneficiar care indeplineste conditiile de eligibilitate ale programului, definit conform art.2, lit. (a) din O.U.G. nr. 118/2020, cu modificările şi completările ulterioare, pentru finanţările de tip leasing destinate achiziţionării prin intermediul finanţatorilor de bunuri mobile noi şi/sau second-hand, acordate în condițiile prevederilor art.1 alin.(1);
	2. subvenţionarea dobânzii aferente finanțărilor în leasing garantate în condiţiile programului în procent de până la 50% , pe o perioada de 8 luni de la data acordării finanțării;
	3. subvenționarea comisionului de administrare și a comisionului de risc în procent de 100% aferente garanției acordate în condițiile prevăzute la art.1 alin.(1).

(2) Echivalentul subvenţie brută (ESB) al ajutorului de minimis sub formă de garanţie se calculează conform dispoziţiilor Regulamentului de minimis, respectiv prin înmulţirea pragului de minimis aplicabil (200.000 EUR pentru toate sectoarele de activitate eligibile, cu excepţia transportului rutier de mărfuri în contul terţilor sau contra cost, căruia i se aplică 100.000 EUR) cu raportul dintre valoarea garanţiei acordate și sumele maxime permise de regulament, precum şi cu raportul dintre durata garanţiei și durata maximă aplicabilă, astfel:

a) pentru garanţiile cu o durată de maxim 5 ani (60 luni)

o Dacă IMM-ul îşi desfăşoară activitatea în toate sectoarele de activitate eligibile, cu excepţia transportului rutier de mărfuri:

ESB = 200.000 EUR x Valoarea maximă a garanției (echivalent euro[[5]](#footnote-5)) x Durata garantiei

 1.500.000 EUR 60 luni

o Dacă IMM-ul îşi desfăşoară activitatea în domeniul transportului rutier de mărfuri:

ESB = 100.000 EUR x Valoarea maximă a garanției (echivalent euro[[6]](#footnote-6)) x Durata garanției

 750.000 EUR 60 luni

b) pentru garanţiile cu o durată care depășesc 5 ani (maxim 72 luni)

o Dacă IMM-ul îşi desfăşoară activitatea în toate sectoarele de activitate eligibile, cu excepţia transportului rutier de mărfuri:

ESB = 200.000 EUR x Valoarea maximă a garanției (echivalent euro) x Durata garantiei

 750.000 EUR 120 luni

o Dacă IMM-ul îşi desfăşoară activitatea în domeniul transportului rutier de mărfuri:

 ESB = 100.000 EUR x Valoarea maximă a garanției (echivalent euro) x Durata garantiei

 375.000 EUR 120 luni

 (3) Valoarea cumulată a ajutorului de minimis constând în subvenționarea comisonului de risc și de administrare este inclusă în echivalentul subvenției brute a garanției, calculată conform prevederilor art.6 alin.(2).

(4) Ajutorul de minimis prevăzut la alin. (1) lit.b) acoperă plata dobânzii datorate de beneficiarii Programului pe o perioadă de 8 luni de la data acordării finanțării. Ajutorul de minimis prevăzut la alin.(1) lit.c) acoperă valoarea integrală a comisionului de administrare şi a comisionului de risc datorate pe întreaga durată de derulare a finanțării garantate în cadrul Programului.

(5) Furnizorul schemei de ajutor de minimis este Ministerul Finanţelor Publice, iar Fondului Naţional de Garantare a Creditelor pentru Întreprinderi Mici şi Mijlocii îi sunt delegate atribuţiile de administrare a schemei.

Art. 7

1. Beneficiarii care au contractat finanțări de tip leasing financiar, garantate conform art. 1 alin. (3) din Ordonanţa de urgenţă a Guvernului nr. 118/2020 privind aprobarea programului de susţinere a întreprinderilor mici şi mijlocii" IMM LEASING DE ECHIPAMENTE ŞI UTILAJE", cu modificările și completările ulterioare, pot primi, în baza prezentei scheme, ajutoare de minimis în limita cumulului dintre valoarea echivalentului subvenție brută a garanției, calculat conform prevederilor art.6 alin.(2) din schemă, valoarea subvenției comisionului de risc, a comisionului de administrare și valoarea subvenției parțiale de dobândă aferentă finanțării de tip leasing financiar în condițiile prevederilor art. 6, alin.(1) lit.b) din prezenta schemă, dar nu mai mult de echivalentul în lei a 200.000 euro per întreprindere unică, respectiv 100.000 euro, echivalent lei, pentru întreprinderile care efectuează transport rutier de mărfuri în contul terţilor sau contra cost, cu respectarea dispozițiilor alin. (2) și ale art. 9.
2. Valoarea totală a ajutoarelor de minimis acordate unei întreprinderi unice pe o perioadă de 3 ani fiscali consecutivi, cumulată cu valoarea alocării financiare acordate în conformitate cu prevederile prezentei scheme nu poate depăși plafonul *de minimis* (echivalentul în lei a 200.000 de euro, respectiv 100.000 euro pentru întreprinderile care efectuează transport rutier de mărfuri în contul terţilor sau contra cost).

(3) Cursul de schimb euro/leu pentru calcularea plafonului maxim de 200.000 euro este cursul Băncii Naţionale a României valabil la data emiterii acordului de finanţare.

 CAPITOLUL IV

 **Beneficiarii de ajutor de minimis în cadrul Programului**

 Articolul 8

Pot beneficia de prevederile Programului următorii operatori economici care respectă prevederile OUG nr.118/2020, cu modificările si completările ulterioare: societate sau societate cooperativă, societate agricolă, cooperativă agricolă de producție, persoană fizică autorizată, întreprinzător titular al unei întreprinderi individuale sau întreprindere familială, autorizate potrivit dispozițiilor legale în vigoare, asociațiile sau fundațiile nonprofit care desfășoară activități economice și care îndeplinesc cumulativ condițiile de încadrare în categoria întreprinderilor mici și mijlocii prevăzute de Legea nr. 346/2004 privind stimularea înființării și dezvoltării întreprinderilor mici și mijlocii, cu modificările și completările ulterioare, precum și întreprinderile afiliate care au un număr egal sau mai mare de 250 de angajați, entitate care are calitatea de utilizator în accepțiunea Ordonanței Guvernului nr. 51/1997, privind operaţiunile de leasing şi societăţile de leasing, republicată, cu modificările și completările ulterioare și care îndeplinesc cumulativ, la data depunerii solicitării de finanţare, următoarele criterii de eligibilitate:

 a) nu se află în dificultate în sensul pct. 20 şi 24 din Comunicarea Comisiei - Orientări privind ajutoarele de stat pentru salvarea şi restructurarea întreprinderilor nefinanciare aflate în dificultate 2014/C 249/01, publicate în JO al Uniunii Europene, seria C, nr. 249 din 31 iulie 2014;

 b) nu se află în litigiu, în calitate de pârât, cu Ministerul Finanţelor Publice şi/sau finanţatorul;

 c) nu figurează cu credite restante, inclusiv pentru finanţările tip leasing, în ultimele 6 luni sau dacă înregistrează restanţe în baza de date a Centralei Riscului de Credit, acestea sunt încadrate în categoriile standard, în observaţie şi substandard, conform Criteriilor de încadrare pe categorii de clasificare pentru expunerile din credite, înregistrate de împrumutători faţă de debitori prevăzute în anexa nr. 3 la Regulamentul Băncii Naţionale a României nr. 5/2012 privind clasificarea creditelor şi constituirea, regularizarea şi utilizarea provizioanelor specifice de risc de credit aplicabil entităţilor supravegheate de Banca Naţională a României, altele decât instituţiile de credit;

 d) nu se află în interdicţie de a emite cecuri şi nu figurează cu incidente majore cu bilete la ordin în ultimele 6 luni în baza de date a Centralei Incidentelor de Plăţi, conform prevederilor Regulamentului Băncii Naţionale a României nr. 1/2012 privind organizarea şi funcţionarea la Banca Naţională a României a Centralei Incidentelor de Plăţi;

 e) sunt eligibile conform reglementărilor interne ale finanţatorului;

 f) nu înregistrează popriri active sau suspendate pe conturile bancare;

 g) nu înregistrează obligaţii fiscale restante şi alte creanţe fiscale şi bugetare administrate de organul fiscal central;

 h) nu au depăşit plafonul de minimis de 200.000 euro pentru o întreprindere unică, aşa cum este aceasta definită de Regulamentul (UE) nr. 1.407/2013, respectiv de 100.000 euro pentru beneficiarii care desfăşoară activităţi de transport de mărfuri în contul terţilor sau contra cost pe durata a trei exerciţii financiare consecutive, respectiv anul în curs şi ultimele două exerciţii financiare precedente. Plafoanele se aplică indiferent de forma ajutorului de minimis sau de obiectivul urmărit şi indiferent dacă ajutorul este acordat din fonduri de la bugetul de stat sau din fonduri ale Uniunii Europene; termenul de "întreprindere unică" include toate întreprinderile între care există cel puţin una dintre relaţiile următoare:

 (i) o întreprindere deţine majoritatea drepturilor de vot ale acţionarilor sau ale asociaţilor unei alte întreprinderi;

 (ii) o întreprindere are dreptul de a numi sau revoca majoritatea membrilor organelor de administrare, de conducere sau de supraveghere ale unei alte întreprinderi;

 (iii) o întreprindere are dreptul de a exercita o influenţă dominantă asupra altei întreprinderi în temeiul unui contract încheiat cu întreprinderea în cauză sau în temeiul unei prevederi din contractul de societate sau din statutul acesteia;

 (iv) o întreprindere care este acţionar sau asociat al unei alte întreprinderi şi care controlează singură, în baza unui acord cu alţi acţionari sau asociaţi ai acelei întreprinderi, majoritatea drepturilor de vot ale acţionarilor sau ale asociaţilor întreprinderii respective. Întreprinderile care întreţin, cu una sau mai multe întreprinderi, relaţiile la care se face referire la pct. (i) - (iv) sunt considerate întreprinderi unice.

 i) nu se află în stare de dizolvare, reorganizare judiciară, lichidare, executare silită, închidere operaţională, insolvenţă, faliment sau suspendare temporară a activităţii;

 j) nu au fost subiectul unei decizii emise de către Comisia Europeană/alt furnizor de ajutor de stat/Consiliul Concurenţei de recuperare a unui ajutor de stat/de minimis sau, în cazul în care au făcut obiectul unei astfel de decizii, aceasta a fost deja executată şi creanţa integral recuperată, cu penalităţi aferente, după caz.

Articolul 9

 (1) În cazul fuziunilor sau al achiziţiilor, atunci când se stabileşte dacă un nou ajutor de minimis acordat unei întreprinderi noi sau întreprinderii care face achiziţia depăşeşte plafonul relevant, se iau în considerare toate ajutoarele de minimis anterioare acordate tuturor întreprinderilor care au fuzionat. Ajutoarele de minimis acordate legal înainte de fuziune sau achiziţie rămân legal acordate.

 (2) În cazul în care o întreprindere se împarte în două sau mai multe întreprinderi separate, ajutoarele de minimis acordate înainte de separare se alocă întreprinderii care a beneficiat de acestea, şi anume, în principiu, întreprinderii care preia activităţile pentru care au fost utilizate ajutoarele de minimis. În cazul în care o astfel de alocare nu este posibilă, ajutoarele de minimis se alocă proporţional pe baza valorii contabile a capitalului social al noilor întreprinderi la data la care separarea produce efecte.

 (3 Ajutorul de minimis acordat prin prezenta măsură poate fi cumulat cu ajutoarele de minimis acordate în conformitate cu Regulamentul (UE) nr. 360/2012 al Comisiei, în limita plafonului stabilit în regulamentul respectiv, cu modificările şi completările ulterioare.

 (4) Ajutoarele de minimis pot fi cumulate cu ajutoare de minimis acordate în conformitate cu alte regulamente de minimis în limita plafonului de 200.000 euro, respectiv 100.000 euro pentru întreprinderile care efectuează transport rutier de mărfuri în contul terţilor sau contra cost, echivalent în lei.

 (5) Ajutoarele de minimis nu se cumulează cu ajutoarele de stat acordate pentru aceleaşi costuri eligibile sau cu ajutoarele de stat acordate pentru aceeaşi măsură de finanţare prin capital de risc dacă un astfel de cumul ar depăşi intensitatea sau valoarea maximă relevantă a ajutorului stabilită pentru condiţiile specifice ale fiecărui caz de un regulament sau de o decizie de exceptare adoptată de Comisia Europeană.

 (6) Ajutoarele de minimis care nu se acordă pentru, sau nu sunt legate de costuri eligibile specifice pot fi cumulate cu alte ajutoare de stat acordate în temeiul unui regulament de exceptare sau al unei decizii adoptate de Comisia Europeană.

 Articolul 10

1. Nu se acordă ajutor de minimis în cadrul Programului pentru beneficiarii din următoarele sectoare/domenii de activitate: intermedieri financiare şi asigurări, tranzacţii imobiliare, activităţi de jocuri de noroc şi pariuri, producţie sau comercializare de armament, muniţii, explozibili, tutun, alcool cu excepţia vinului şi berii, substanţe aflate sub control naţional, plante, substanţe şi preparate stupefiante şi psihotrope, activităţi de închiriere şi leasing, activităţi de investigare şi protecţie.
2. Nu se acordă ajutor de minimis în cadrul Programului pentru activităţile de:

 a) pescuit şi acvacultură, acoperite de Regulamentul (UE) nr. 1.379/2013 al Parlamentului European şi al Consiliului din 11 decembrie 2013 privind organizarea comună a pieţelor în sectorul produselor pescăreşti şi de acvacultură, de modificare a Regulamentelor (CE) nr. 1.184/2006 şi (CE) nr. 1.224/2009 ale Consiliului şi de abrogare a Regulamentului (CE) nr. 104/2000 al Consiliului, publicat în Jurnalul Oficial al Uniunii Europene, seria L, nr. 354 din 28 decembrie 2013, respectiv:

 (i) 031 - Pescuitul;

 (ii) 032 - Acvacultura;

 b) producţie primară a produselor agricole, aşa cum sunt enumerate în anexa nr. 1 la Tratatul de instituire a Comunităţii Europene, cu excepţia produselor obţinute din pescuit şi acvacultură prevăzute în Regulamentul (CE) nr. 1379/2013:

**-** 011 Cultivarea plantelor nepermanente

**-** 012 Cultivarea plantelor din culturi permanente

**-** 013 Cultivarea plantelor pentru înmulţire

**-** 014 Creşterea animalelor

**-** 015 Activităţi în ferme mixte (cultura vegetală combinată cu creşterea animalelor)

**-** 016 Activităţi auxiliare agriculturii şi activităţi după recoltare

**-** 017 Vânătoare, capturarea cu capcane a vânatului şi activităţi de servicii anexe vânătorii

 c) prelucrare şi comercializare ale produselor agricole listate în anexa nr. 1 la Tratatul de instituire a Comunităţii Europene, în următoarele cazuri:

 (i) când valoarea ajutorului este stabilit pe baza preţului sau a cantităţii produselor de acest tip achiziţionate de la producătorii primari sau puse pe piaţă de operatorii economici respectivi;

 (ii) când ajutorul este condiţionat de utilizarea preferenţială a produselor naţionale faţă de produsele importate.

 (3) Prin prelucrarea produselor agricole se înţelege orice operaţiune efectuată asupra unui produs agricol care are drept rezultat un produs care este tot un produs agricol, cu excepţia activităţilor desfăşurate în exploataţiile agricole, necesare în vederea pregătirii unui produs de origine animală sau vegetală pentru prima vânzare.

 (4) Prin comercializarea produselor agricole se înţelege deţinerea sau expunerea unui produs agricol în vederea vânzării, a punerii în vânzare, a livrării sau a oricărei alte forme de introducere pe piaţă, cu excepţia primei vânzări de către un producător primar către revânzători sau prelucrători şi a oricărei altei activităţi de pregătire a produsului pentru această primă vânzare; o vânzare efectuată de către un producător primar către consumatori finali este considerată comercializare în cazul în care se desfăşoară în localuri distincte, rezervate acestei activităţi.

 (5) Nu se acordă ajutor de minimis pentru activităţi legate de export, respectiv ajutoarele legate direct de cantităţile exportate, de înfiinţarea şi funcţionarea unei reţele de distribuţie sau pentru alte cheltuieli curente legate de activitatea de export și ajutoarele condiţionate de utilizarea preferenţială a produselor naţionale faţă de produsele importate;

 (6) În cazul în care o întreprindere îşi desfăşoară activitatea atât în unul dintre sectoarele exceptate prevăzute la alin. (1) și (2), cât şi în unul sau mai multe sectoare sau domenii de activitate incluse în domeniul de aplicare a prezentei scheme, prevederile acesteia se aplică ajutoarelor acordate pentru sectoarele neexceptate. Verificarea încadrării achiziției finanțate prin operațiuni de tip leasing în codul CAEN finanțabil se realizează de către finanțator.

 (7) Pentru a beneficia de prevederile schemei, întreprinderea în cauză trebuie să se asigure, prin mijloace corespunzătoare, precum separarea activităţilor sau o distincţie între costuri, că activităţile desfăşurate în sectoarele excluse din domeniul de aplicare nu beneficiază de ajutoare de minimis acordate în conformitate cu prezenta schemă.

 (8) În cazul în care o întreprindere îşi desfăşoară activitatea în mai multe sectoare cărora li se aplică cuantumuri maxime diferite, întreprinderea în cauză asigură, prin mijloace adecvate, cum ar fi evidențe contabile separate, faptul că pentru fiecare dintre aceste activităţi se respectă plafonul aferent şi că, în total, nu se depăşeşte cel mai mare cuantum posibil.

 (9) În cazul în care valoarea totală a ajutoarelor de minimis acordate unei întreprinderi unice pe o perioadă de trei ani fiscali consecutivi, cumulată cu valoarea ajutoarelor de minimis acordate în conformitate cu prevederile prezentei scheme, depăşeşte plafoanele maxime de minimis, întreprinderea solicitantă nu poate beneficia de prevederile schemei, nici chiar pentru acea fracţie din ajutor care nu depăşeşte aceste plafoane.

 Articolul 11

1. Obiectul finanţării de tip leasing financiar îl constituie achiziţia în cadrul programului a următoarelor categorii de bunuri mobile noi sau second hand, în funcției de obiectul de activitate al beneficiarului, fără a se limita la acestea:
2. autoutilitară (autovehicul transport marfă) – autovehicul din categoria N1, N2 sau N3, cu cel puţin 4 roţi şi o viteză maximă constructivă mai mare de 25 km/h, conceput şi construit pentru transportul de mărfuri şi care poate tracta o remorcă.
3. autocar - autobuz definit conform prevederilor art.3 pct.3 din Ordonanța Guvernului nr.27/2011 privind transporturile rutiere, cu modificările și completările ulterioare, cu mai mult de 22 de locuri pe scaune, destinat şi echipat numai pentru transportul de persoane aşezate pe scaune, având spaţii speciale pentru transportul bagajelor pe distanţe mari, amenajat şi dotat pentru a asigura confortul persoanelor transportate, având interdicţia de a transporta persoane în picioare;
4. echipamente– totalitatea echipamentelor individuale sau asamblate (masini, utilaje si instalatii de lucru, etc.) destinate desfășurării de către beneficiarul eligibil a activităților economice conform codului CAEN finanțat;
5. utilaje - totalitatea uneltelor, aparatelor, mașinilor etc necesare pentru efectuarea de către beneficiar a unei anumite lucrări sau pentru asigurarea procesului de producție conform CAEN finanțat;
6. echipamente IT și tehnologia informației – totalitatea echipamentelor individuale sau asamblate, sistemele hardware si software și/sau tehnologia necesară pentru prelucrarea (procurarea, procesarea, stocarea, convertirea și transmiterea) informației prin folosirea computerelor (calculatoarelor electronice), tehnicii de calcul (tip PC, format din: unitate centrala, server, monitor, imprimanta /copiator /multifunctionala, inclusiv sisteme portabile, licente necesare desfasurarii activitatii, sisteme audio-video,etc.).
7. Bunurile mobile second hand pot fi finanțate prin leasing financiar garantat în cadrul Programului dacă îndeplinesc următoarele condiții:
8. în cazul bunurilor înmatriculate și rulate mininimum 100 km.
9. în cazul bunurilor neînmatriculabile dacă acestea au fost puse în functiune și la data cererii de acordare a finanțării inregistrează un număr de ore de functionare.
10. Finanțatorul are obligația de a aproba finanțarea în condițiile în care durata maximă a finanțării este cel puțin egală cu perioada rămasă din durata normată de funcționare a bunurilor mobile care fac obiectul contractului de leasing financiar și se stabileste conform normelor proprii ale finanțatorului; in general vechimea bunului la momentul finantarii plus perioada de finantare nu trebuie sa depasească durata economica de viata (in functie de tipul bunului perioada toata nu va depasi 10 ani).

 Articolul 12

1. Pentru a beneficia de ajutor de minimis, întreprinderea solicitantă trebuie să obţină un Acord de finanţare din partea FNGCIMM.
2. Procedura de selecție a beneficiarilor, de emitere a acordului de finanțare și a plății ajutorului de minimis se efectuează de către FNGCIMM conform prevederilor prezentei hotărâri.

 CAPITOLUL V

 **Dispoziţii privind transparenţa, monitorizarea şi raportarea**

 Articolul 13

1. FNGCIMM trebuie să păstreze înregistrări detaliate referitoare la toate ajutoarele de minimis acordate în cadrul schemei. FNGCIMM are obligaţia de a cuantifica pe fiecare beneficiar toate formele de ajutor de minimis acordate. Aceste înregistrări conţin toate informaţiile necesare pentru a stabili dacă sunt respectate criteriile din reglementările europene în domeniu şi trebuie păstrate timp de 10 ani de la data acordării ultimului ajutor în cadrul schemei.
2. Beneficiarii ajutorului de minimis acordat în baza prezentei scheme trebuie să păstreze toate documentele aferente acestuia timp de 10 ani şi sunt obligaţi să le pună la dispoziţia autorităţii de implementare a schemei de ajutor de minimis sau a Consiliului Concurenţei ori de câte ori le sunt solicitate.
3. FNGCIMM, în calitate de administrator al prezentei scheme de ajutor de minimis, cu atribuţii delegate de Ministerul Finanţelor Publice, în calitate de furnizor de ajutor de minimis, are obligaţia de a transmite Consiliului Concurenţei toate datele şi informaţiile necesare pentru monitorizarea ajutoarelor de minimis la nivel naţional, în formatul şi în termenul prevăzute de Regulamentul privind procedurile de monitorizare a ajutoarelor de stat, pus în aplicare prin Ordinul preşedintelui Consiliului Concurenţei nr. 175/2007, precum şi datele şi informaţiile necesare pentru întocmirea inventarului ajutoarelor de stat şi a rapoartelor şi informărilor necesare îndeplinirii obligaţiilor României în calitate de stat membru al Uniunii Europene.
4. FNGCIMM, în calitate de administrator al schemei de ajutor de minimis, are obligaţia încărcării în Registrul general al ajutoarelor de stat acordate în România (RegAS) a prezentei scheme, a acordurilor de finanţare, a plăţilor efectuate şi a eventualelor recuperări, în conformitate cu prevederile Ordinului preşedintelui Consiliului Concurenţei nr. 437/2016 pentru punerea în aplicare a Regulamentului privind registrul ajutoarelor de stat.

 CAPITOLUL VI

 **Controlul beneficiarilor schemei şi recuperarea ajutorului de minimis**

 Articolul 14

 (1) Monitorizarea şi controlul întreprinderilor beneficiare în cadrul prezentei scheme de ajutor de minimis se va face de către FNGCIMM, cu respectarea reglementărilor aplicabile instituţiilor de credit şi instituţiilor financiare nebancare pentru FNGCIMM.

 (2) Beneficiarul şi instituţiile financiare nebancare care au acordat finanțările de tip leasing financiar prevăzute la art. 1 alin. (1) din Ordonanţa de urgenţă a Guvernului nr. 118/2020, cu modificările și completările ulterioare, trebuie să accepte şi să faciliteze controlul asupra utilizării ajutorului de minimis acordat în cadrul prezentei scheme.

 (3) În situaţia în care FNGCIMM constată că beneficiarii nu au respectat prevederile schemei de ajutor de minimis şi/sau pe cele ale Acordului de finanţare, solicită acestora rambursarea ajutorului de minimis primit, la care se adaugă dobânda aferentă, conform prevederilor Ordonanţei de urgenţă a Guvernului nr. 77/2014. Rata dobânzii aplicabile este cea stabilită potrivit prevederilor din Regulamentul (UE) 2015/1.589 al Consiliului din 13 iulie 2015 de stabilire a normelor de aplicare a articolului 108 din Tratatul privind funcţionarea Uniunii Europene şi din Regulamentul (CE) nr. 794/2004 al Comisiei din 21 aprilie 2004 de punere în aplicare a Regulamentului (CE) nr. 659/1999 al Consiliului de stabilire a normelor de aplicare a articolului 93 din Tratatul CE. Recuperarea ajutoarelor de minimis se realizează potrivit prevederilor Ordonanţei de urgenţă a Guvernului nr. 77/2014 privind procedurile naţionale în domeniul ajutorului de stat, precum şi pentru modificarea şi completarea Legii concurenţei nr. 21/1996, cu modificările şi completările ulterioare.

Anexa la Anexa nr.1

 Nr. ......................

 Data .....................

**DECIZIE DE PLATĂ**

**a sumelor de virat în contul FNGCIMM conform prevederilor Schemei de ajutor de minimis aferentă Programului de susţinere a întreprinderilor mici şi mijlocii "IMM LEASING DE ECHIPAMENTE ŞI UTILAJE"**

 Către Ministerul Finanţelor Publice

 În temeiul art. 2 din Ordonanţa de urgenţă nr. 118/2020 privind Programul de susţinere a întreprinderilor mici şi mijlocii - **"IMM LEASING DE ECHIPAMENTE ŞI UTILAJE",** precum şi pentru aprobarea Schemei de ajutor de **minimis aferentă Programului de susţinere a întreprinderilor mici şi mijlocii "IMM LEASING DE ECHIPAMENTE ŞI UTILAJE,** vă solicităm plata ajutorului de minimis, în sumă de .......... lei, stabilit de FNGCIMM, în calitate de administrator al schemei pentru luna ............, reprezentând valoarea dobânzilor aferente finanțărilor de tip leasing financiar accesate de beneficiarii eligibili în cadrul programului ...... şi a comisioanelor de administrare, conform următorului centralizator:

Centralizatorul sumelor de virat în contul FNGCIMM

|  |  |  |  |  |
| --- | --- | --- | --- | --- |
| Nr. crt. | Instituția finanțatoare | Valoare totală ajutor de minimis, din care: | Componenta de dobândă | Componenta de comision de administrare |
| 1 |  |  |  |  |
| 2 |  |  |  |  |
| … |  |  |  |  |
| n |  |  |  |  |
| TOTAL |  |  |  |  |

 Faţă de cele de mai sus, vă rugăm să viraţi suma de ............ în contul nostru curent nr. .........., deschis la ........... .

 Director general,

 .........................

1. *În anul acordării garanţiei comisionul de administrare se calculează la valoarea maximă a garanţiei. Pentru anii următori de acordare a garanţiei, comisionul de administrare se calculează la soldul garanţiei la 31 decembrie al anului anterior.* [↑](#footnote-ref-1)
2. *Inclusiv luna în care intră în vigoare garanţia, exclusiv ultima lună de valabilitate a garanţiei de stat.* [↑](#footnote-ref-2)
3. *În anul acordării garanţiei comisionul de risc se calculează la valoarea maximă a garanţiei. Pentru anii următori de acordare a garanţiei, comisionul de risc se calculează la soldul garanţiei la 31 decembrie al anului anterior.* [↑](#footnote-ref-3)
4. *Inclusiv luna în care intră în vigoare garanţia, exclusiv ultima lună de valabilitate a garanţiei de stat.* [↑](#footnote-ref-4)
5. Se va utiliza cursul BNR valabil la data acordării garanției [↑](#footnote-ref-5)
6. Se va utiliza cursul BNR valabil la data acordării garanției [↑](#footnote-ref-6)